cyanic-selkie/wikianc huggingface dataset:
কাৰ্গিল জিলা
১৯৭৯ চনত লাডাখৰ লেহ জিলাৰ পৰা পৃথক কৰি জম্মু-কাশ্মীৰ ৰাজ্যৰ অন্তৰ্গত জিলাখনৰ সৃষ্টি হয়। ২০০৩ চনত কাৰ্গিলক লাডাখ স্বায়ত্তশাসিত পাহাৰ উন্নয়ন পৰিষদ(LAHDC) প্ৰদান কৰা হয়। ২০১৯ চনত লাডাখ কেন্দ্ৰীয় শাসিত অঞ্চলত পৰিণত হয়, আৰু কাৰ্গিল আৰু লেহ ইয়াৰ যৌথ ৰাজধানী হয়।
জিলাখনৰ জনসংখ্যাৰ গৰিষ্ঠসংখ্যক ছিয়া মুছলমান, যদিও বৌদ্ধসকলে উল্লেখযোগ্য সংখ্যালঘু গঠন কৰে আৰু মূলতঃ জান্সকাৰ তহচিলত বাস কৰে।
জলবায়ু
কাৰ্গিল জিলা হিমালয়ৰ গভীৰ দক্ষিণ-পশ্চিম অংশত অৱস্থিত, যাৰ বাবে ইয়াৰ জলবায়ু শীতল আৰু নাতিশীতোষ্ণ। গ্ৰীষ্মকাল শীতল ৰাতিৰ সৈতে দিনত উষ্ণ হয়, আনহাতে শীতকাল দীঘলীয়া আৰু ঠাণ্ডা হয় আৰু তাপমাত্ৰা প্ৰায়ে −১৫ °C (৫ °F) লৈ হ্ৰাস পায় আৰু কাৰ্গিল চহৰৰ পৰা কিলোমিটাৰ (৩৫ মাইল) দূৰত্বত অৱস্থিত সৰু চহৰ ড্ৰাছত ৰেকৰ্ড কৰা উষ্ণতা হৈছে −৬০ °C (−৭৬ °F)। জানস্কাৰ উপত্যকা আন ঠাইসমূহৰ তুলনাত অধিক ঠাণ্ডা।কাৰ্গিল জিলা ১৪,০৮৬ কিলোমিটাৰ বৰ্গমিটাৰ (৫,৪৩৯ বৰ্গমাইল) জুৰি বিস্তৃত। জিলাখনৰ মাজেৰে সুৰু নদীখন বৈ গৈছে।
সংগীত নাটক একাডেমী বঁটা
সংগীত নাটক একাডেমী বঁটা (Sangeet Natak Akademi Award) ভাৰতত পৰিৱেশ্য কলাৰ সাধনাৰ বাবে সংগীত নাটক একাডেমীয়ে প্ৰদান কৰা বঁটা। সংগীত নাটক একাডেমী ভাৰত চৰকাৰৰ দ্বাৰা প্ৰতিষ্ঠিত ভাৰতীয় সংগীত, নাটক আৰু নৃত্যৰ বিকাশ আৰু প্ৰচাৰৰ উদ্দেশ্যে স্থাপন কৰা এখন চৰকাৰী সন্থা। ইয়াৰ মুখ্য কাৰ্যালয় দিল্লীৰ ফিৰোজশ্বাহ মাৰ্গৰ ৰবীন্দ্ৰ ভৱনত অৱস্থিত। এই বঁটা পৰিৱেশ্য কলা অনুশীলনকাৰী শিল্পীসকলক প্ৰদান কৰা সৰ্বোচ্চ ভাৰতীয় স্বীকৃতি। ২০০৩ চনৰ আগতে এই বঁটাৰ লগত নগদ ৫০,০০০ টকা, এক প্ৰশংসাপত্ৰ, এখন অংগবস্ত্ৰ আৰু এখন তাম্ৰপত্ৰ প্ৰদান কৰা হৈছিল। ২০০৯ চনৰ পৰা নগদ পুৰস্কাৰ ১,০০,০০০ টকালৈ বৃদ্ধি কৰা হৈছে। এই বঁটা সংগীত, নৃত্য, থিয়েটাৰ, অন্যান্য পৰম্পৰাগত কলা আৰু পুতলা শিল্প আৰু প্ৰদৰ্শন কলাত অৱদান বা বৃত্তিৰ বাবে প্ৰদান কৰা হয়। ১৯৫২ চনত পোনপ্ৰথমবাৰৰ বাবে এই বঁটা প্ৰদান কৰা হৈছিল। ভাৰতৰ ৰাষ্ট্ৰপতিয়ে ৰাষ্ট্ৰপতি ভৱনত এক অনুষ্ঠানত আনুষ্ঠানিক ভাৱে বঁটাসমূহ প্ৰাপকক প্ৰদান কৰা হয়।
বাহ্যিক সংযোগ
শ্ৰেণী:সংগীত নাটক একাডেমী শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
ঔ
ঔ অসমীয়া লিপিৰ স্বৰবৰ্ণৰ একাদশ আখৰ। যি ধ্বনি মুখৰ কোনো অংশতে বাধা নোপোৱাকৈ উচ্চাৰিত হয়, সেয়ে স্বৰধ্বনি। 'ঔ'ও এটি স্বৰধ্বনি, সেয়েহে 'ঔ' উচ্চাৰণ কৰোঁতেও মুখৰ কোনো অংশৰে বাধা দিয়া নহয়। ঔ এটা দ্বিস্বৰ, ঔ=অ+উ। ব্ৰেইল্ত 'ঔ'-ক এনেদৰে লিখা যায়।
'ঔ'ৰ পৰা আৰম্ভ হোৱা শব্দ
কিছু উদাহৰণ হ'ল:
তথ্য সংগ্ৰহ
শ্ৰেণী:অসমীয়া স্বৰবৰ্ণ
দেৰগাঁও উল্কাপিণ্ড
দেৰগাঁও উল্কাপিণ্ড নামেৰে নামাংকিত এই উল্কাপিণ্ডটো ২০০১ চনৰ ২ মাৰ্চ তাৰিখে বিয়লি প্ৰায় ৪:৪০ বজাত অসমৰ গোলাঘাট জিলাৰ দেৰগাঁৱত (অক্ষাংশ : ২৬°৪১' উত্তৰ  দ্ৰাঘিমাংশ : ৯৩°৫২' পূব) পৰিছিল।  এই উল্কাপিণ্ডৰ  ভালেসংখ্যক  টুকুৰা (যিবোৰৰ ওজন  প্ৰায় ১-১০ কে.জি পৰ্যন্ত) পশ্চিম  দেৰগাঁৱৰ পৰা ৪০ কি.মি দুৰত্বত অৱস্থিত মাজুলীৰ ১০ বৰ্গ কি.মি অঞ্চলৰ পৰা উপলব্ধ হৈছিল। তাৰোপৰি অন্য কিছু অংশ  কৈলাগাঁও নামৰ সমীপবৰ্ত্তী গাঁৱত পোৱা গৈছিল৷ সন্দেহ কৰা হৈছিল যে ইয়াৰে কিছু অংশ ব্ৰহ্মপুত্ৰৰ বুকুতো পৰিছিল৷
বিৱৰণ
প্ৰত্যক্ষদৰ্শীৰ মতে উল্কাপিণ্ডটো দুটা বিকট বিস্ফোৰণেৰে এখন কুঁহিয়াৰণিত ভূ-পতিত হৈছিল । পৰবৰ্ত্তি কালত শ্ৰী এইচ. পি. বৰদলৈয়ে উল্কাপিণ্ডটো তিনিটা টুকুৰা হিচাপে উদ্ধাৰ কৰে। টুকুৰাকেইটাৰ ওজন আছিল ক্ৰমে ১০.৩, ১.৪ আৰু ০.৮ কিলোগ্ৰাম (মুঠ ১২.৫ কিলোগ্ৰাম।) ইয়াৰে মূল অংশটো (১০.৩ কিলো আৰু ১৫০ গ্ৰাম নমুনা) গুৱাহাটী বিশ্ববিদ্যালয়ৰ পদাৰ্থ বিজ্ঞান বিভাগে, ১.৪ কিলো অংশ দেৰগাঁও মহাবিদ্যালয়ে আৰু ০.৮ কিলো অংশটো জগন্নাথ বৰুৱা মহাবিদ্যালয়ে সংগ্ৰহ কৰে ।
এই উল্কাপিণ্ডটোৰ আটাইতকৈ ডাঙৰ খণ্ডটোৰ ওজন প্ৰায় ১০.২ কিলোগ্ৰাম আছিল৷ এই টুকুৰাটো দেৰগাঁৱৰ পশ্চিমে বালিদুৱাৰ নামৰ এখন গাঁৱৰ পৰা উদ্ধাৰ কৰা হৈছিল৷ গৱেষণাৰ পৰা জানিব পৰা মতে এই উল্কাপিণ্ড কঠিন আৰু ইয়াৰ দৈৰ্ঘ্য প্ৰায় ১৭ ছে:মি: আছিল৷ এই পিণ্ডটোৰ বৰণ মুগা-ক'লা বৰণীয়া (brownish black) ৷ ইয়াৰ মাজত এডাল ক'লা আঁচ (black streak) থকা দেখা গৈছিল৷ গৱেষণাত পোৱা তথ্য অনুসৰি, এই উল্কাপিণ্ডটো এইচ ফাইভ (H5) গোটৰ অন্তৰ্ভুক্ত৷
তথ্যসূত্ৰ
শ্ৰেণী:জ্যোতিৰ্পদাৰ্থ বিজ্ঞান
ত্ৰিপুণ্ড্ৰ
ত্ৰিপুণ্ড্ৰ (Tripundra) শৈৱ সম্প্ৰদায়ৰ লোকসকলে ব্যৱহাৰৰ কৰা তিনি ৰেখাযুক্ত তিলক। দক্ষিণ ভাৰতত উৎপত্তি হোৱা ই এক প্ৰকাৰৰ শৰীৰ কলা। ত্ৰিপুণ্ড্ৰ সাধাৰণতে কপালত তিনিটা পথালি ৰেখা অংকন অংকন কৰা হয়। সাধাৰণতে পৱিত্ৰ ছাই বা বিভূতিৰ পৰা তৈয়াৰ কৰা ৰেখা আৰু সেন্দূৰৰ বিন্দুৰ সৈতে ত্ৰিপুণ্ড্ৰ অংকন কৰা হয়। হিন্দু ধৰ্মৰ ভিতৰত শৈৱ পৰম্পৰাত ই আধ্যাত্মিক অৰ্থ বহন কৰে। ত্ৰিপুণ্ড্ৰ কপালৰ লগতে বাজু আৰু ডিঙিটো অংকন কৰা হয়। শিৱলিংগৰ সম্মুখৰফালে ত্ৰিপুণ্ড্ৰ অংকন কৰা হয়। উলম্ব ৰেখাৰে গঠিত এটা বৈষ্ণৱ সম্প্ৰদায় সম্পৰ্কীয় চিহ্নক উৰ্দ্ধ পুণ্ড্ৰ বুলি কোৱা হয়।
ইতিহাস
ত্ৰিপুণ্ড্ৰ অংকনৰ প্ৰথাৰ বিষয়ে মধ্যযুগৰ হিন্দু গ্ৰন্থ যেনে ভস্মজাবাল উপনিষদ, বৃহজ্জবাল উপনিষদ আৰু কলাগ্নি ৰুদ্ৰ উপনিষদত উল্লেখ পোৱা যায়। "তিনিটা বিভূতিৰ ৰেখা" ৰূপকৰ তাৎপৰ্য হিচাপে তিনি বৈদিক অগ্নি, ওঁৰ তিনি শ্ৰৱণযোগ্য শব্দাংশ, তিনি গুণ, তিনিখন জগত, তিনি আত্মা, তিনি বেদ আৰু শিৱৰ তিনি ৰূপ হিচাপে বিবেচনা কৰা হয়।
ব্যৱহাৰ আৰু তাৎপৰ্য
ত্ৰিপুণ্ড্ৰ কপালত তিনিটা পথালি ৰেখা আৰু লগতে শৰীৰৰ অন্যান্য অংশত কৰা অংকন কিছুমান ধৰ্মীয় ৰীতি-নীতিৰ সময়ত প্ৰতীক হিচাপে ব্যৱহাৰ কৰা হয়। কিছুমানৰ বাবে ই দৈনিক অনুশীলনৰ অংগ। এণ্টোনিঅ' ৰিগোপুলোছৰ অনুসৰি অংকিত শাৰীবোৰে শিৱৰ ইচ্ছাশক্তিৰ তিনিগুণ শক্তি, জ্ঞান আৰু কাৰ্যক প্ৰতিনিধিত্ব কৰে। অন্যান্য শৈৱ গ্ৰন্থসমূহত ত্ৰিপুণ্ড্ৰয়ে শিৱৰ ত্ৰিশূল আৰু ব্ৰহ্মা, বিষ্ণু আৰু শিৱৰ ঐশ্বৰিক ৰূপৰ প্ৰতীক।
ত্ৰিপুণ্ড্ৰ অংকন কৰা প্ৰথা অনুশীলন কৰা সকলৰ বাবে জীৱনৰ আধ্যাত্মিক লক্ষ্য হৈছে মুক্তি। তেওঁলোকৰ মতে শৰীৰ আৰু ভৌতিক বস্তুবোৰ সংসাৰিক মায়া। আক্ষৰিক অৰ্থত ত্ৰি মানে তিনি পুণ্ড্ৰ মানে মুকলি কৰা। ভ্ৰূৰ ওপৰত বিভূতিৰ তিনিটা পথালি ৰেখা অংকন কৰি শিৱৰ তৃতীয় চকুৰ প্ৰতীক হিচাপে বিন্দু থাকে। বিভূতি যজ্ঞ বা বলিৰ জুই-কাঠৰ পৰা সংগ্ৰহ কৰা হয়। ই ভৌতিক শৰীৰৰ অস্থায়ী প্ৰকৃতি আৰু শিৱৰ (আত্ম-ব্ৰহ্ম) আধ্যাত্মিক প্ৰাপ্তি আৰু ঘনিষ্ঠতাৰ গুৰুত্বৰ স্মাৰক। কলাগ্নি ৰুদ্ৰ উপনিষদৰ দ্বিতীয় অধ্যায়ত তিনিটা ৰেখায়ে পৱিত্ৰ অগ্নি, ওঁ, গুণ, জগত, আত্মা, শক্তি, বেদ, বৈদিক পানীয় সোম আহৰণৰ সময় আৰু মহেশ্বৰক প্ৰতিনিধিত্ব কৰে বুলি উল্লেখ আছে।
ত্ৰিপুণ্ড্ৰ শব্দৰ "ত্ৰি"য়ে ত্ৰিগুণ - সত্ত্ব, ৰজ আৰু তমঃক সূচায়; ত্ৰিলোক – ভূহু, ভুৱহ, সুৱহ; ত্ৰিতপ – ভৌতিক, দৈৱিক আৰু অধ্যাত্মিকক প্ৰতিনিধিত্ব কৰে। ত্ৰিপুণ্ড্ৰক ভস্ম বা বিভূতি বুলিও কোৱা হয়। ত্ৰিপুণ্ড্ৰই প্ৰাণ বা জীৱন শক্তি আৰু ক্ৰমে ব্ৰহ্মা, বিষ্ণু আৰু শিৱৰ দ্বাৰা সম্পাদন কৰা তিনিটা দায়িত্বক সূচায়। ব্ৰহ্মাই সৃষ্টিক প্ৰতিনিধিত্ব কৰে, বিষ্ণুৱে জীৱিকা শক্তিক বুজায় আৰু শিৱই ধ্বংসক প্ৰতিনিধিত্ব কৰে। এনেদৰে ত্ৰিপুণ্ড্ৰই হিন্দু দেৱতা ব্ৰহ্মা, বিষ্ণু আৰু শিৱৰ পৱিত্ৰ ত্ৰিমূৰ্তিৰ প্ৰতীক। কপালত ত্ৰিপুণ্ড্ৰ অংকন কৰাক "ভস্ম ধাৰণ" বুলি কোৱা হয়। ভস্ম শব্দটোৰ অৰ্থ হৈছে ছাই। যিসকলে কপালত ত্ৰিপুণ্ড্ৰ পিন্ধে, তেওঁলোকে প্ৰায়ে প্ৰভুৰ আধ্যাত্মিক অৰ্থ মনত ৰাখি ইয়াৰ মন্ত্ৰোচ্চাৰণ কৰে। ই কেৱল সংস্কৃতি বা চিনাক্তকৰণৰ লক্ষণ নহয় বৰঞ্চ ইয়াৰ দাৰ্শনিক ভিত্তি আছে।
গ্ৰন্থৰাজি
শ্ৰেণী:হিন্দু ধৰ্ম শ্ৰেণী:ভাৰতীয় দৰ্শন
অনাকটা কাপোৰ
অনাকটা কাপোৰ কোনো অস্ত্ৰ-শস্ত্ৰৰে নকটাকৈ তাঁতশালৰপৰা উলিয়াই অনা কাপোৰেই অনাকটা (কা, আনাকাটা) কাপোৰ। এই কাপোৰ তাঁতশালত এবাৰত মাত্ৰ এখনেই বোৱাটো নিয়ম। সাধাৰণতে কাতি, পুহ আৰু চ'ত মাহত মঙ্গল, শনি আৰু ৰবিবাৰে অমাৱস্যা তিথিত এই কাপোৰৰ বাটি নাকাঢ়ে, কাপোৰো নবয়। উকা আৰু ফুলাম উভয়বিধ কাপোৰৰে প্ৰচলন আছে যদিও ফুলাম অনাকটাৰ প্ৰয়োগ প্ৰচুৰ বোৱা হোৱাৰ পিছত চাৰি বাটি (জাকি) ব’ সূতা নকটাকৈ শালৰ ওপৰতে উঘা অথবা চেৰেকীত লৈ কাপোৰখন উলিয়াই আনি দফালৰ ওলমি থকা ‘দহি’ বোৰ চালে চকুৰোৱাকৈ জালৰ দৰে গুঠি পেলায়। অসমীয়া সংস্কৃতিত অনাকটা কাপোৰৰ স্থান বিশিষ্ট। বিয়াৰ দিনা দৰা-কইনাই অনাকটা ‘তেল পাতনি’বস্ত্ৰ পৰিধান কৰাটো এটা সাধাৰণ দস্তুৰ। কইনাৰ চাদৰ অথবা শাৰী আৰু দৰাৰ ধুতিৰ লগতে চেলেং-চাদৰ সদায় অনাকটা হোৱা বাঞ্ছনীয়। দাই কলৰ গুৰিত গা ধুই অনাকটা কাপোৰেৰে গা মোচে। ঘটত মেৰিয়াই থোৱা সৰু কাপোৰখনো অনাকটা। নান্দীমুখ শ্ৰাদ্ধৰ কালত চাৰিটা কলপুলি পুতি তাত এখনি অনাকটা ফুলাম চাদৰ মেৰিয়াই দিয়াটো নিয়ম। দৰা বৰণ আৰু লগুণ গাঁঠি বন্ধা কামতো অনাকটা গামোচা ব্যৱহাৰ হয়। বিয়াৰ পিছদিনা কইনাই দৰাঘৰ গছকিবলৈ যাওঁতে কলৰ গুৰিৰপৰা দৰাঘৰলৈ যোৱা পথ ছোৱাত এখনি অনাকটা কাপোৰ পাৰি দিয়া বিধেয়।
প্ৰথম সন্তান সম্ভৱা বিবাহিতা স্ত্ৰীক অনাকটা বস্ত্ৰ নিদিলেই নহয়। উত্তৰ কামৰূপত এই অনাকটা কাপোৰখিনিক কোৱা হয় আকল। এই আকলখনি কোনো কোনো অঞ্চলত উকাকৈ আৰু আন কোনো অঞ্চলত ৰঙীন পাৰি দি ফুলামকৈ বোৱা দেখা যায়। নৱজাতকৰ গাত দিয়া প্ৰথমখন বিহুৱান সৰ্বদা অনাকটা হোৱা বাঞ্ছনীয়। শিশুৰ অন্ন প্ৰসন্ন, কাণ বিন্ধোৱা প্ৰভৃতি অনুষ্ঠানতো এইবিধ কাপোৰ আগবঢ়ায়। মৃতকৰ শ্ৰাদ্ধকালত শ্ৰাদ্ধকতাই অনাকটা ধুতি-গামোচা আৰু চেলেং পৰিধান কৰে। গীতা-ভাগৱত প্ৰভৃতি পাঠৰ কালত গুৰিবন্ধা চটাই বা ঢাৰিত অনাকটা কাপোৰ পাৰি দি তাতে পাঠকক বহিবলৈ দিয়াতো নিয়ম।
মিচেল য়হ
মিচেল য়হ চু কেং(জন্মনাম: য়হ চু কেং; ৬ আগষ্ট, ১৯৬২) এগৰাকী মালয়েচিয়ান অভিনেত্ৰী। তেওঁৰ প্ৰাৰম্ভিক চলচ্চিত্ৰসমূহত তেওঁ মিচেল খান নামেৰে অভিনয় কৰিছিল, হংকঙৰ একচন চলচ্চিত্ৰৰ এটি শৃংখলাত অভিনয় কৰাৰ পিছত ১৯৯০ ৰ দশকত ইয়েছ, মেডাম (১৯৮৫), পুলিচ ষ্ট’ৰি থ্ৰী: চুপাৰকপ (১৯৯২) আৰু হলি ৱেপন (১৯৯৩) আদি চলচ্চিত্ৰৰ জৰিয়তে মিচেলে খ্যাতি লাভ কৰিছিল য’ত তেওঁ নিজৰ ষ্টাণ্ট প্ৰদৰ্শন কৰিছিল। তেওঁ জেমছ বণ্ডৰ ছবি টুমৰু নেভাৰ ডাইজ (১৯৯৭) আৰু এং লীৰ মাৰ্চিয়েল আৰ্ট ছবি ক্ৰাউচিং টাইগাৰ, হিডেন ড্ৰেগন (২০০০)ত কৰা অভিনয়ৰ বাবে আন্তৰ্জাতিক স্বীকৃতি লাভ কৰে। পিছৰ চৰিত্ৰটোৰ বাবে মিচেলে বাফটা শ্ৰেষ্ঠ অভিনেত্ৰীৰ মনোনয়ন অৰ্জন কৰিছিল।
য়হৰ অন্যান্য কামসমূহৰ ভিতৰত আছে মেম’ৰছ অফ এ গেইছা (২০০৫), ৰেইন অৱ এচেছিনছ (২০১০), কুং ফু পাণ্ডা টু (২০১১), ক্ৰাউচিং টাইগাৰ, হিডেন ড্ৰেগন: ছৰ্ড অৱ ডেষ্টিনি (২০১৬), আৰু দ্য লেডী (২০১১), য’ত তেওঁ আং চান চ্যু কিৰ চৰিত্ৰটি ৰূপায়ণ কৰিছিল। মিচেলে ৰোমাণ্টিক কমেডী ক্ৰেজি ৰিচ এছিয়ানছ (২০১৮) আৰু লাষ্ট খ্ৰীষ্টমাছ (২০১৯), আৰু মাৰ্ভেল চিনেমাটিক ইউনিভাৰ্ছৰ ছবি শ্বাং-চি এণ্ড দ্য লেজেণ্ড অফ দ্য টেন ৰিংছ (২০২১)ত সহ অভিনেত্ৰীৰ চৰিত্ৰত অভিনয় কৰিছিল। দূৰদৰ্শনত, ২০১৭ চনৰ পৰা ২০২০ চনলৈ বিজ্ঞান কল্পকাহিনী শৃংখলা ষ্টাৰ ট্ৰেক: ডিস্কভাৰীত য়হই এটি পিৰিয়দিক চৰিত্ৰ কৰিছিল, আৰু কল্পনামূলক মিনিচিৰিজ দ্য উইচাৰ: ব্লাড অৰিজিন (২০২২)তো তেওঁক দেখা গৈছিল। ২০২২ চনত, মিচেলে কল্পবিজ্ঞান চলচ্চিত্ৰ এভৰিথিং এভ্ৰিহোৱেৰ অল এট ৱানছত কৰা অভিনয়ৰ বাবে শ্ৰেষ্ঠ অভিনেত্ৰীৰ গ’ল্ডেন গ্লৱ বঁটা লাভ কৰে আৰু ২০২৩ বৰ্ষত একেখন চলচ্চিত্ৰৰ বাবে একে শিতানত একাডেমী বঁটা লাভ কৰা প্ৰথম গৰাকী এছিয়ান তথা মালয়েছিয়ান অভিনেত্ৰী হিচাপে সমালোচকৰ দ্বাৰা প্ৰশংসিত হৈছে।
চলচ্চিত্ৰ পৰ্যালোচনা একত্ৰীকৰণ ৱেবছাইট ‘ৰটেন টমেট'ছে’ তেওঁক ২০০৮ চনত সৰ্বকালৰ সৰ্বশ্ৰেষ্ঠ একচন নায়িকা হিচাপে স্থান দিছিল। ১৯৯৭ চনত তেওঁক ‘পিপ’ল’ (People) আলোচনীয়ে ‘ফিফটি মষ্ট বিউটিফুল পিপ’ল অৱ দ্য ৱৰ্ল্ড’ ৰ এগৰাকী হিচাপে বাছনি কৰে, আৰু ২০০৯ চনত একেখন আলোচনীয়ে তেওঁক ‘থাৰ্টি ফাইভ অল টাইম স্ক্ৰীণ বিউটি’ তালিকাত স্থান দিয়ে। ২০২২ চনত ‘টাইম’ আলোচনীয়ে তেওঁক ‘আইকন অফ দা ইয়েৰ’ সন্মান দিয়াৰ লগতে ইয়াৰ বাৰ্ষিক তালিকাত বিশ্বৰ ১০০ জন আটাইতকৈ প্ৰভাৱশালী ব্যক্তিৰ এজন হিচাপে নামাকৰণ কৰে।
তথ্যসূত্ৰ
শ্ৰেণী:অভিনেত্ৰী শ্ৰেণী:এছিয়া
যশৱন্ত সিং ৰাৱত
ৰাইফলমেন যশৱন্ত সিং ৰাৱত (Jaswant Singh Rawat), এমভিচি (১৯ আগষ্ট ১৯৪১ - ১৭ নৱেম্বৰ ১৯৬২) ভাৰতীয় সৈন্য বাহিনীৰ গাড়োৱাল ৰাইফলছৰ এজন সৈনিক আছিল যাক  অৰুণাচল প্ৰদেশ, ভাৰতৰ নুৰানাঙত চীন-ভাৰত যুদ্ধৰ সময়ত প্ৰদৰ্শন কৰা বীৰত্বৰ বাবে মৰণোত্তৰভাৱে সন্মানীয় মহা বীৰ চক্ৰ প্ৰদান কৰা হৈছিল।
ভাৰত-চীন যুদ্ধ
এই প্ৰত্যাক্ৰমণৰ সময়ত তেওঁলোকে এমএমজি জব্দ কৰিবলৈ সমৰ্থ হয় যদিও উভতি অহাৰ সময়ত গুচেইন আৰু নেগীয়ে প্ৰাণ হেৰুৱায় আৰু ৰাৱত গুৰুতৰভাৱে আঘাতপ্ৰাপ্ত হয়। অৱশ্যে তেওঁ জব্দ কৰা মাৰণাস্ত্ৰটো লগত লৈ আহিবলৈ সক্ষম হয়। এই যুদ্ধৰ ফলত ৩০০ জন চীনা লোক হতাহত হয়, আনহাতে চতুৰ্থ গাড়োৱাল ৰাইফলছে দুজন লোকক হেৰুৱায় আৰু আঠজন আহত হয়।
অৱশেষত ৰাৱতৰ কোম্পানীয়ে যুদ্ধ প্ৰত্যাহাৰ কৰাৰ সিদ্ধান্ত লয়, কিন্তু ৰাৱত ৰৈ যায় আৰু ছেলা আৰু নুৰা নামৰ দুগৰাকী স্থানীয় ছোৱালীৰ সহায়ত যুঁজ অব্যাহত ৰাখে। পিছত, ছেলাক হত্যা কৰা হয় আৰু নুৰাক বন্দী কৰা হয়। ক্ৰমাৎ আগুৱাই গৈ ৰাৱতে শত্ৰুক ৭২ ঘণ্টা ধৰি আগবাঢ়িবলৈ নিদি ধৰি ৰাখিছিল যেতিয়ালৈকে চীনাসকলে এজন স্থানীয় যোগানকৰ্তাক বন্দী কৰা নাছিল। এই যোগানকৰ্তাজনে চীনাবাহিনীক কয় যে তেওঁলোকে মাত্ৰ এজন যুঁজাৰুৰ সৈতেহে যুঁজি আছে। এই কথা জানি চীনাসকলে বিধ্বংসী ৰূপ ধাৰণ কৰে আৰু ৰাৱতক উপৰ্যুপৰি আক্ৰমণ কৰে, কিন্তু ৰাৱতৰ মৃত্যুৰ সঠিক তথ্য অস্পষ্ট। কিছুমান বিৱৰণত দাবী কৰা হৈছে যে, ৰাৱতে তেওঁৰ লগত থকা অন্তিম ৰাউণ্ডৰ গোলাবাৰুদৰ দ্বাৰা নিজক গুলী কৰিছিল; আকৌ আন কিছুমানে কয় যে তেওঁক চীনাসকলে বন্দী কৰি মৃত্যুদণ্ড দিছিল। চীনা সেনাপতিজনে যুদ্ধ শেষ হোৱাৰ পিছত ৰাৱতৰ কটা মূৰ আৰু তেওঁৰ এটা পিতলৰ আবক্ষ মূৰ্তি ভাৰতলৈ ঘূৰাই দিছিল।
যি স্থানৰপৰা যুদ্ধ কৰি যশৱন্ত সিং ৰাৱতে পিপলছ লিবাৰেচন আৰ্মীক প্ৰতিহত কৰিছিল, পৰাজিত হৈছিল যদিও তেওঁ দেখুওৱা সাহসিকতাৰ পৰিচায়ক ৰূপে তাত "যশৱন্ত গড়" নামেৰে এটা স্মাৰক নিৰ্মাণ কৰি তেওঁক সন্মানিত কৰা হৈছিল। আনহাতে, মৰণোত্তৰভাৱে তেওঁক পদোন্নতি প্ৰদান কৰিও তেওঁৰ প্ৰতি সন্মান প্ৰদৰ্শন কৰা হৈছিল।
চতুৰ্থ গাড়োৱাল ৰাইফলছক পিছত যুদ্ধ সন্মান নুৰানাং বঁটা প্ৰদান কৰা হয়, ই হৈছে যুদ্ধৰ সময়ত এটা সেনা গোটক প্ৰদান কৰা একমাত্ৰ যুদ্ধ সন্মান।
তথ্যসূত্ৰ
শ্ৰেণী:যুদ্ধ শ্ৰেণী:স্বাধীনোত্তৰ ভাৰত
দলিত সাহিত্য
দলিত সাহিত্য (Dalit Literature) হৈছে দলিতসকলে তেওঁলোকৰ জীৱনৰ বিষয়ে লিখা সাহিত্য।  ১৯৬০ চনত মাৰাঠী ভাষাত দলিত সাহিত্যৰ উত্থান ঘটে, আৰু অতি সোনকালেই ই বাংলা, হিন্দী, কানাড়া, পঞ্জাবী, সিন্ধী, তামিল ভাষাত প্ৰকাশ পায়। কবিতা, চুটিগল্প, আত্মজীৱনী আদি আখ্যানৰ জৰিয়তে দলিত সাহিত্যৰ বিস্তাৰ ঘটে। দলিত সাহিত্যত বাস্তৱ আৰু দলিত ৰাজনৈতিক দৃশ্যপটৰ তীব্ৰ চিত্ৰণ দেখিবলৈ পোৱা যায়।
মূলসুঁতিৰ মাৰাঠী সাহিত্যই তেতিয়াৰ প্ৰচলিত জীৱন সম্পৰ্কে আগবঢ়োৱা চিত্ৰণক দলিত সাহিত্যই নস্যাৎ কৰিছিল।
পুৰণি দলিত সাহিত্য
প্ৰথম দলিত লেখকসকলৰ ভিতৰত এজন আছিল মাদাৰ চেন্নাইয়া, একাদশ শতিকাৰ এজন মঠমিস্ত্ৰী-সাধু যি পশ্চিম চালুক্যসকলৰ ৰাজত্বকালত বাস কৰিছিল। তেওঁক কিছুমান পণ্ডিতে "বচন কবিতাৰ পিতৃ" বুলিও গণ্য কৰে। উল্লেখ পোৱা আন এজন কবি হৈছে জন্মসূত্ৰে দলিত দোহাৰা কককাইয়া, যাৰ ছটা স্বীকাৰোক্তিমূলক কবিতা এতিয়াও বিদ্যমান। দলিত লেখাৰ উৎপত্তি বৌদ্ধ সাহিত্যৰ পৰাও আৰম্ভ হোৱাৰ থল এটা আছে। নাইবা মূলতঃ গোৰা, চোখা মেলা আৰু কৰ্মমেলাৰ দৰে মাৰাঠী দলিত ভক্তি কবিসকলৰ পৰা, আৰু তামিল সিদ্ধ, বা চিত্তৰসকলৰ পৰা — যাৰ বহুতো জীৱনচৰিত, বিৱৰণীত (যেনেঃ দ্বাদশ শতিকাৰ পেৰিয়াপুৰামৰ দৰে) তেওঁলোক দলিত বুলি প্ৰকাশ কৰে। শ্ৰী নাৰায়ণ গুৰু, জ্যোতিবা ফুলে, বি.আৰ. আম্বেদকাৰ, ইয়োথি থাছ, সহোদৰন আয়্যাপ্পান, আয়্যাংকালী, পয়কাইল আপ্পাচন আদিয়ে জাতিগত অত্যাচাৰৰ উৎস আৰু ধৰণসমূহৰ বিষয়ে প্ৰকাশ কৰিবলৈ ধৰিলে।
আধুনিক দলিত সাহিত্য
সত্যনাৰায়ণ আৰু থাৰুৰ মতে, "যদিও আগৰ সময়ৰ কেইজনমান দলিত লেখকক চিনাক্ত কৰাটো সম্ভৱ, তথাপিও দলিত লেখাৰ প্ৰকৃত মৌলিকতা আৰু শক্তি, যিয়ে আজি এক যথেষ্ট আৰু বৃদ্ধি পোৱা কৰ্মৰ শৰীৰক সামৰি লৈছে, প্ৰয়াতৰ পিছৰ দশকবোৰলৈকে (১৯৬০ৰ দশকলৈকে) অনুসন্ধান কৰিব পাৰি।" সেই বছৰবোৰত দলিত পেন্থাৰসকলে বাবাছাহেব আম্বেদকাৰৰ ধাৰণাসমূহ পুনৰ বিবেচনা কৰি আকোৱালি লয়, আৰু ভাৰতীয় জাতীয়তাবাদৰ মূলতঃ গান্ধীবাদী পদ্ধতিৰ সৈতে তেওঁৰ মতানৈক্য বিশদভাৱে প্ৰকাশ কৰি এক নতুন সামাজিক আন্দোলন আৰম্ভ কৰে। এই লেখাত জাতিগত প্ৰশ্নটো পুনৰ প্ৰণয়ন কৰা হৈছে আৰু ঔপনিৱেশিকতাবাদ আৰু মিছনেৰী কাৰ্যকলাপৰ তাৎপৰ্য্যৰ পুনৰ মূল্যায়ন কৰা হৈছে। ইয়াত জাতিক শ্ৰেণীলৈ বা অব্ৰাহ্মবাদলৈ হ্ৰাস কৰাক প্ৰতিহত কৰা হৈছে আৰু জাতিগত ক্ষমতাৰ সমসাময়িক কাৰ্য্যকলাপৰ জীৱন্ত বৰ্ণনা আৰু বিশ্লেষণ কৰা হৈছে।"
মাৰাঠী ভাষাত দলিত সাহিত্য
বিংশ শতিকাৰ মাজভাগৰ স্বাধীন ভাৰতত জাতিৰ ওপৰত হোৱা দৈনন্দিন অত্যাচাৰৰ প্ৰতি সাহিত্যিক সঁহাৰি হিচাপে মাৰাঠী ভাষাত দলিত সাহিত্যৰ উত্থান ঘটিছিল, বিভিন্ন সাহিত্যিক ৰূপৰ সৈতে পৰীক্ষা-নিৰীক্ষা কৰি জাতিৰ প্ৰথাক সমালোচনা কৰিছিল। পৰৱৰ্তী সময়ত বিভিন্ন ভাৰতীয় ভাষাত দলিত সাহিত্য এক উল্লেখযোগ্য পৰিঘটনা হিচাপে আত্মপ্ৰকাশ কৰে। ১৯৫৮ চনত মুম্বাইত অনুষ্ঠিত মহাৰাষ্ট্ৰ দলিত সাহিত্য সংঘৰ (মহাৰাষ্ট্ৰ দলিত সাহিত্য সমিতি) প্ৰথম সন্মিলনত "দলিত সাহিত্য" শব্দটো ব্যৱহাৰ কৰা হয়। বাবুৰাও বাগুলে (১৯৩০–২০০৮) মাৰাঠী ভাষাত লিখিছিল। ১৯৬৩ চনত প্ৰকাশিত তেওঁৰ প্ৰথম গল্প সংকলন জেভা মি জাত চোৰালি (ইংৰাজীতঃ যেতিয়া মই মোৰ জাতি লুকুৱাই ৰাখিছিলোঁ)ত এখন নিষ্ঠুৰ সমাজ চিত্ৰিত কৰা হৈছিল আৰু এইদৰেই মাৰাঠী ভাষাৰ দলিত সাহিত্যলৈ নতুন গতি কঢ়িয়াই আনিছিল। আজি ইয়াক বহু সমালোচকে দলিতসকলৰ জীৱনক চিত্ৰিত কৰা এখন মহাকাব্য হিচাপে লয় আৰু পিছলৈ অভিনেতা-পৰিচালক বিনয় আপ্তেই ইয়াক এখন ছবি নিৰ্মাণ কৰে। ক্ৰমান্বয়ে আন লেখক যেনে, নামদেৱ ধসাল (যিজনে দলিত পেন্থাৰ প্ৰতিষ্ঠা কৰিছিল)ৰ সৈতে এই দলিত লেখাই দলিত আন্দোলন শক্তিশালী কৰাৰ পথ প্ৰশস্ত কৰিলে। মাৰাঠী ভাষাত লিখা উল্লেখযোগ্য দলিত লেখকসকলৰ ভিতৰত আছে অৰুণ কাম্বলে, শান্তবাই কাম্বলে, ৰাজা ধলে, নামদেৱ ধছাল, দয়া পাৱাৰ, অন্নভৌ সাথে, লক্ষ্মণ মানে, লক্ষ্মণ গাইকোৱাড, শৰণকুমাৰ লিম্বালে, ভাউ পঞ্চভাই, কিশোৰ শান্তবাই কালে, নৰেন্দ্ৰ জাধৱ, শংকৰ ৰাও খাৰত, আৰু উৰমিলা পাৱাৰ। খৰতে ১৯৮৪ চনত জলগাঁৱত অনুষ্ঠিত মাৰাঠী সাহিত্য সন্মিলন (মাৰাঠী সাহিত্য সন্মিলন)ৰ অধিবেশনৰ সভাপতি হিচাপে কাৰ্যনিৰ্বাহ কৰিছিল।
তথ্যসূত্ৰ
শ্ৰেণী:সাহিত্য
জুবেইদা
জুবেইদা বেগম ধনৰাজগীৰ (Zubeida Begum Dhanrajgir, ১৯১১-১৯৮৮) এগৰাকী ভাৰতীয় চলচ্চিত্ৰৰ অভিনেত্ৰী আছিল। তেওঁ ভাৰতৰ প্ৰথম সবাক ছবি আলম আৰাৰ নায়িকাৰ ভূমিকাত অভিনয় কৰিছিল। দেৱদাস (১৯৩৭), সাগৰ মোভীটোনৰ প্ৰথম সবাক ছবি 'মেৰী জান' তেওঁৰ উল্লেখযোগ্য ছবি।
প্ৰাৰম্ভিক জীৱন
গুজৰাটৰ সুৰাতত জুবেইদাৰ জন্ম হয়। কোৱা হয় যে আজিৰ গুজৰাটৰ অন্তৰ্গত শচীন ষ্টেটৰ নবাব ইব্ৰাহিম মহম্মদ য়াকুত খান (তৃতীয়) তেওঁৰ দেউতাক আছিল। মাক আছিল ভাৰতীয় চলচ্চিত্ৰ প্ৰথম মহিলা পৰিচালক বুলি বিবেচিত ফাটিমা বেগম। তেওঁৰ দুজনী ভনীয়েক আছিল- চুলতানা আৰু চাহজাদী। তেওঁলোকেও জুবেইদাৰ দৰে চলচ্চিত্ৰত অভিনয় কৰিছিল। তেওঁ এনেকুৱা সময়ত চলচ্চিত্ৰ জগতত প্ৰবেশ কৰিছিল, যি সময়ত চলচ্চিত্ৰাভিনয়ক সামাজিকবাবে ভাল চকুৰে চোৱা হোৱা নাছিল।
কৰ্মজীৱন
জুবেইদাৰ ১২ বছৰ বয়সতে কহিনুৰ ছবিৰ যোগে চলচ্চিত্ৰ জগতত পদাৰ্পন কৰে। ১৯২০ৰ দশকত ভনীয়েক চুলতানাৰ সৈতে তেওঁ মাজেমাজে পৰ্দাত দেখা দিছিল আৰু সেই সময়ৰ আটাইতকৈ আকৰ্ষণীয় নায়িকালৈ পৰিণত হৈছিল। দুয়োজনী ভনীয়েকেক একেলগে দেখা গৈছিল ‘কল্যাণ খজিনা’ত (১৯২৪) আৰু তাৰ দুবছৰ আগতে মুক্তি পোৱা জুবেইদাৰ জীৱনৰ প্ৰথম ব্লকবাষ্টাৰ বুলি খ্যাত ‘বীৰ অভিমন্যু’ত। ‘বীৰ অভিমন্যু’ত তেওঁলোকৰ মাক ফাটিমা বেগমেও এটা গুৰুত্বপূৰ্ণ ভাওত অভিনয় কৰিছিল।
১৯২৫ চনলৈ ‘কালা চোৰ’, ‘দেৱদাস’ আৰু ‘দেশ কা দুশমন’কে ধৰি তেওঁৰ নখন ছবিয়ে মুক্তি পাইছিল। ইয়াৰ এবছৰ পিছত তেওঁ মাক ফাটিমা বেগমে পৰিচালনা কৰা ‘বুলবুল-ই-পৰীস্তান’ত অভিনয় কৰিছিল। ১৯২৭ৰ বছৰটো তেওঁৰ বাবে এটা স্মৰণীয় বছৰ। কাৰণ এই বছৰটোতে তেওঁ সফল ছবি ‘লেইলা মজনু’, ‘ননন্দ ভোজাই’, আৰু নৱল গান্ধীৰ ‘বলিদান’ত অভিনয় কৰিছিল। পিছৰ ছবিখন ৰবীন্দ্ৰনাথ ঠাকুৰৰ একে নামৰ গল্পৰ আধাৰত নিৰ্মাণ কৰা হৈছিল আৰু ইয়াত অভিনয় কৰিছিল সুলোচনা দেৱী, মাষ্টাৰ ভিট্টাল আৰু জল খাম্বাট্টাই। ইয়াত শতিকা পুৰণি বঙ্গৰ কালি মন্দিৰৰ বলি-বিধান প্ৰথাক নিন্দা কৰা হৈছিল। ইণ্ডিয়ান চিনেমেটোগ্ৰাফ কমিটিৰ সদস্যসকলে এই ছবিখনক ‘উৎকৃষ্ট আৰু সঁচা ভাৰতীয় ছবি’ বুলি অভিহিত কৰিছিল। ইয়াৰ ইউৰোপীয় সদস্যসকলে প্ৰদৰ্শনৰ বাবে বাহিৰলৈ পঠিওৱাৰ বাবে অনুমোদন কৰিছিল। আলম আৰা অতি জনপ্ৰিয় হৈছিল। ছবিখনৰ জনপ্ৰিয়তাই জুবেইদাৰো পাৰিশ্ৰমিক আৰু চাহিদা বঢ়াই দিছিল।
১৯৩৪ত তেওঁ নানুভাই ৱকিলৰ লৈতে মহালক্ষ্মী মোভীটোন স্থাপন কৰে আৰু বক্স অফিচত উখল-মাখলৰ সৃষ্টি কৰা ‘গুল-ই-সোণোবৰ’ আৰু ‘ৰসিক-ই-লেইলা’ৰ নিৰ্মাণ কৰে। ‘নিৰ্দোষ অবলা’ তেওঁৰ শেষ ছবি।
মৃত্যু
জুবেইদাক জীৱনৰ শেষ সময়খিনি মুম্বাইৰ ধনৰাজ মহলত পাৰ কৰিছিল। ১৯৮৮ চনত তেওঁৰ মৃত্যু হয়। তেওঁক দক্ষিণ মুম্বাইৰ কোলাবাৰ ছত্ৰপতি শিৱাজী মহাৰাজ মাৰ্গত সমাধিস্থ কৰা হয়।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতীয় অভিনেত্ৰী শ্ৰেণী:ভাৰতৰ নিৰ্বাক চলচ্চিত্ৰৰ অভিনেত্ৰী শ্ৰেণী:হিন্দী চলচ্চিত্ৰৰ অভিনেত্ৰী
পুৰুষোত্তম দাস
পুৰুষোত্তম দাস (Purushottam Das) অসমৰ এগৰাকী গীতিকাৰ, সুৰকাৰ, গায়ক তথা সংগীত পৰিচালক। হিন্দী আৰু বঙালী গীতৰ আধিপত্যৰ কালছোৱাতে তেখেতে অসমীয়া গীত কিয় গাব নোৱাৰি বুলি ষষ্ঠ মান শ্ৰেণীত পঢ়ি থাকোঁতেই অসমীয়া গীত লিখি সুৰ কৰি গাইছিল। তেখেত কলিকতা তথা অসমত, গুৱাহাটীত প্ৰতিষ্ঠা হোৱা প্ৰথমটো অনাতাঁৰ কেন্দ্ৰৰ ষ্টাফ আৰ্টিষ্ট আছিল আৰু তেখেতৰ উদ্যোগতে দিলীপ শৰ্মা, সুদক্ষিণা শৰ্মা, কুইন হাজৰিকা, তুলতুল ভড়ালী আদিক স্ব-ৰচিত গীত সুৰ কৰি ৰেডিঅ'ত গোৱাইছিল। তেখেতে নামনি অসমত প্ৰচলিত গীতকে ধৰি বৰগীত, লোকগীত, কামৰূপী আৰু গোৱালপৰীয়া লোকগীত ৰেডিঅ'ৰ যোগেদি প্ৰকাশত আগভাগ লৈছিল। তেখেতে অসমীয়া বোলছবিত সংগীত পৰিচালনাও কৰিছিল।
জন্ম আৰু শিক্ষা
১৯১৮ চনত বৰপেটাৰ দহাটীত জন্ম। পিতৃৰ নাম কৃষ্ণ দাস আৰু মাতৃৰ নাম বৰদা দাস। পঢ়াশলীয়া শিক্ষা বৰপেটা বিদ্যাপীঠত অষ্টম মানলৈকে।
কৰ্মজীৱন আৰু সাহিত্যিক জীৱন
তেওঁ ১৯৩৭ চনত গুৱাহাটী স্কুল টুৰ্নামেণ্ট উপলক্ষে কেম্প ফায়াৰত গীত পৰিৱেশন। ১৯৩৮ চনত গীত বাণীবন্ধনৰ বাবে প্ৰথম কলিকতা-যাত্ৰা। ১৯৪৩ চনত বাল্যবন্ধু কমলনাৰায়ণ চৌধুৰীৰ উদ্যোগত কলিকতা ৰেডিঅ'ত অসমীয়া গীতৰ প্ৰযোজক হিচাপে যোগদান। তাৰ পৰৱৰ্তী সময়ত ক্ৰমে- ১৯৪৮ চনত গুৱাহাটী-শ্বিলং অনাতাঁৰ কেন্দ্ৰত যোগদান। সুচিন্তিত আৰু নিৰালস্য প্ৰচেষ্টাৰে সকলো নবীন-প্ৰবীণ শিল্পীক আকাশবাণীৰ মজিয়াত একত্ৰ কৰি অসমীয়া গীতৰ এক সুস্থ আৰু সৱল ধাৰা গঢ়ি তুলিবলৈ পাৰ্যমানে চেষ্টা কৰিছিল। প্ৰতিমা পাণ্ডেৰ দৰে লোকশিল্পীক বৰ্হিজগতৰ সৈতে পৰিচয় কৰি দিয়াত দাসৰ অৰিহণা আছে। বৰপেটাৰ সুপ্ৰভা পাঠক, স্বৰ্ণলতা দাস আদিৰ দৰে মহিলা শিল্পীক উলিয়াই অনাতো তেখেতে অগ্ৰণী ভূমিকা লৈছিল। ১৯৭৯ চনত তেখেতে আকাশবাণীৰপৰা অৱসৰ গ্ৰহণ কৰে। ১৯৪৯ চনত জ্যোতিপ্ৰসাদৰ দ্বিতীয় পৰ্যায়ৰ জয়মতীৰ সহকাৰী সঙ্গীত পৰিচালকৰ দায়িত্ব লাভ। ১৯৫১ চনত ৰঙালী বিহু উদ্বোধন-পতাকা উত্তোলনৰ গীত ‘শ্ৰীময়ী অসমীৰ শীতল কোলাত’ৰচনা। পৰৱৰ্তী কালত কামৰূপ অকাডেমি, বৰপেটা বিদ্যাপীঠকে ধৰি বহু অনুষ্ঠানৰ ৰূপালী-সোণালী জয়ন্তীৰ উদ্বোধনী গীত ৰচনা। ১৯৫৮-অসম সঙ্গীত-নাটক অকাডেমিৰদ্বাৰা গঠিত বৰগীত গৱেষণা (প্ৰাৰম্ভিক) সমিতিৰ সদস্য নিৰ্বাচিত। ইয়াৰ অন্যান্য সদস্যসকল আছিল মহেশ্বৰ নেওগ (সচিব), ৰাণী সবিতা দেৱী (অবৈতনিক সম্পাদক), মিত্ৰদেৱ মহন্ত, বীৰেন্দ্ৰকুমাৰ ফুকন আৰু খগেন্দ্ৰনাথ দাস। এই সমিতিৰ উদ্যোগতে 'স্বৰৰেখাত বৰগীত' শীৰ্ষক গ্ৰন্থ প্ৰকাশ।
তথ্যসূত্ৰ
শ্ৰেণী:অসমৰ ব্যক্তি শ্ৰেণী:মৃত ব্যক্তি শ্ৰেণী:অসমীয়া ভাষাৰ গীতিকাৰ শ্ৰেণী:অসমৰ সঙ্গীত পৰিচালক‎ শ্ৰেণী:অসমীয়া চলচ্চিত্ৰৰ সংগীত পৰিচালক শ্ৰেণী:অসমীয়া সাহিত্যিক
স্বামী ৰামতীৰ্থ
স্বামী ৰামতীৰ্থ (Swami Rama Tirtha) আছিল বেদন্তৰ হিন্দু দৰ্শনৰ ভাৰতীয় শিক্ষক।তেখেতক ৰাম সোমী বুলিও জনা যায়।
জন্ম আৰু বংশ‌ পৰিচয়
স্বামী ৰামতীৰ্থ ৰ জন্ম হৈছিল এটা পাঞ্জাৱী ব্ৰাহ্মণ পৰিয়ালত ১৮৭৩ চনৰ ২২ অক্টোবৰ তাৰিখে পাকিস্তানৰ পাঞ্জাৱ ৰ গুজৰানৱালা জিলাত। তেখেতৰ জন্মৰ কেইবছৰমান পিছতেই মাকৰ মৃত্যু হৈছিল।আৰু তেওঁক তেওঁৰ ডাঙৰ ভায়েক গোছেইনে ডাঙৰ দীঘল কৰিছিল।
কৰ্মজীৱন
স্নাতকোত্তৰ ডিগ্ৰী লাভ কৰাৰ পিছত লাহোৰ চৰকাৰী মহাবিদ্যালয়ৰ গণিত বিভাগৰ অধ্যাপক হৈছিল। তেখেত আছিল বেদন্তৰ হিন্দু দৰ্শনৰ ভাৰতীয় শিক্ষক।
ভি. শান্তা
বিশ্বনাথন শান্তা (১১ মাৰ্চ ১৯২৭ - ১৯ জানুৱাৰী ২০২১) জনপ্ৰিয়ভাৱে '''ভি. শান্তা''' এগৰাকী ভাৰতীয় কৰ্কট ৰোগ বিশেষজ্ঞ আৰু চেন্নাইত অৱস্থিত অদ্যাৰ কৰ্কট ৰোগ প্ৰতিষ্ঠানৰ অধ্যক্ষ আছিল। তেওঁ বিশেষকৈ ভাৰতৰ কৰ্কট ৰোগীসকলৰ সহজলভ্য আৰু কম খৰচী চিকিৎসা প্ৰদান কৰিবলৈ আগবঢ়োৱা অৱদানৰ বাবে জনাজাত। তেওঁ গোটেই জীৱন কৰ্কট ৰোগীসকলৰ সহায়ৰ বাবে বিভিন্ন কাৰ্যপন্থা হাতত লৈছিল। তেওঁ কৰ্কট ৰোগৰ অধ্যয়ন, ইয়াৰ পৰা সুৰক্ষা আৰু চিকিৎসাৰ ওপৰত গৱেষণা আৰু ইয়াৰ সজাগতা বৃদ্ধিৰ বাবে অহোপুৰুষাৰ্থ কৰিছিল। ইয়াৰ লগতে তেওঁ কৰ্কট ৰোগৰ বিশেষজ্ঞ আৰু কৰ্কট ৰোগৰ উপশাখাসমূহৰ বিজ্ঞানীসমূহক উৎসাহিত কৰিছিল। ভাৰত চৰকাৰে তেওঁৰ অৱদানৰ স্বীকৃতি স্বৰূপে ১৯৬৮ চনত পদ্মশ্ৰী, ২০০৬ চনত পদ্মভূষণ আৰু ২০১৬ চনত পদ্মবিভূষণ প্ৰদান কৰে। ২০০৫ চনত তেওঁ এছিয়াৰ নোবেল বঁটা হিচাপে খ্যাত ৰমন মেগছেছে বঁটা লাভ কৰিছিল।
তেওঁ ১৯৫৫ চনৰ পৰা অদ্যাৰ কৰ্কট ৰোগ প্ৰতিষ্ঠানৰ লগত জড়িত হৈ আছে। ইয়াৰ লগতে তেওঁ স্বাস্থ্য ক্ষেত্ৰৰ বিভিন্ন ৰাষ্ট্ৰীয় আৰু আন্তঃৰাষ্ট্ৰীয় কমিটিৰ সদস্য হিচাপে কাৰ্যনিৰ্বাহ কৰিছে। তেওঁ বিশ্ব স্বাস্থ্য সংস্থাৰ স্বাস্থ্য আৰু চিকিৎসা উপদেষ্টা কমিটিৰো সদস্য আছিল।
২০২১ চনৰ ১৯ জানুৱাৰী তাৰিখে চেন্নাইৰ এপল' হস্পিটেলত তেওঁৰ মৃত্যু হয়।
বিলকিছ এধি
বিলকিছ বানু এধি (Bilquis Edhi; জন্ম: ১৪ আগষ্ট ১৯৪৭) এগৰাকী পাকিস্তানী পেছাদাৰী নাৰ্ছ আৰু এধি ফাউণ্ডেচনৰ সহ-মুৰব্বী। তেওঁক পাকিস্তানৰ আটাইতকৈ সক্ৰিয় সমাজসেৱকসকলৰ ভিতৰত অন্যতম বুলি গণ্য কৰা হয়। তেওঁক 'পাকিস্তানৰ মাতৃ' বুলিও কোৱা হয়। ১৯৪৭ চনত বাণ্টৱাত তেওঁৰ জন্ম হৈছিল। তেওঁ এধি ফাউণ্ডেচনৰ মুৰব্বী আৰু তেওঁৰ স্বামী আব্দুল ছাত্তাৰ এধিৰ সৈতে ১৯৮৬ চনত ৰাজহুৱা সেৱা শিতানত ৰমন মেগছেছে বঁটা লাভ কৰিছিল। ২০১৫ চনত তেওঁ সামাজিক ন্যায়ৰ বাবে মাদাৰ টেৰেছা স্মাৰক আন্তৰ্জাতিক বঁটা লাভ কৰিছিল। তেওঁৰ দাতব্য সংস্থাই পাকিস্তানত কৰাচীৰ এখন চিকিৎসালয় আৰু জৰুৰীকালীন সেৱাকে ধৰি আন বহুতো সেৱা আগবঢ়ায়। তেওঁৰ স্বামীৰ সৈতে তেওঁলোকৰ দাতব্য সংস্থাই ১৬,০০০ৰো অধিক অবাঞ্ছিত কেঁচুৱাক সুৰক্ষা প্ৰদান কৰিছে। ২০১৬ চনৰ ৮ জুলাই তাৰিখে তেওঁৰ স্বামী আব্দুল ছাত্তাৰ এধিৰ মৃত্যু হয়।
ভি. শান্তা
প্ৰাৰম্ভিক জীৱন
১৯২৭ চনৰ ১১ মাৰ্চ তাৰিখে ব্ৰিটিছ ভাৰতৰ অন্তৰ্গত মাদ্ৰাজ ষ্টেটৰ মাইলাপুৰৰ (বৰ্তমান তামিলনাডুৰ চেন্নাই) সম্ৰান্ত পৰিয়ালত ভি. শান্তাৰ জন্ম হৈছিল। তেওঁৰ আজু খুড়া চন্দ্ৰশেখৰ ভেঙ্কটৰমণ আৰু খুড়া সুব্ৰহ্মণ্যন চন্দ্ৰশেখৰ দুয়ো পদাৰ্থ বিজ্ঞানৰ নোবেল বঁটা বিজয়ী। তেওঁ ৰাষ্ট্ৰীয় ছোৱালী হাইস্কুলত (বৰ্তমান পি.এছ. শিৱস্বামী উচ্চতৰ মাধ্যমিক বিদ্যালয়) প্ৰাৰম্ভিক শিক্ষা গ্ৰহণ কৰিছিল। তেওঁ সৰুৰে পৰা এগৰাকী চিকিৎসক হোৱাৰ সপোন পুহি ৰাখিছিল। তেওঁ ১৯৪৯ চনত মাদ্ৰাজ চিকিৎসা মহাবিদ্যালয়ৰ পৰা চিকিৎসা বিজ্ঞানৰ স্নাতক ডিগ্ৰী লাভ কৰে। তাৰ তিনিবছৰ পিছত ১৯৫২ চনত তেওঁ ডি.জি.অ. আৰু ১৯৫৫ চনত প্ৰসূতি স্ত্ৰীৰোগ আৰু প্ৰসূতি বিভাগত এম.ডি. ডিগ্ৰী লাভ কৰি বিশেষজ্ঞ হিচাপে পৰিগণিত হয়।
কৰ্মজীৱন
১৯৫৪ চনত ডাঃ মুথুলক্ষ্মী ৰেড্ডীয়ে চেন্নাইত কৰ্কট ৰোগ প্ৰতিষ্ঠান স্থাপন কৰিছিল। সেই সময়ত ডাঃ ভি. শান্তা এম.ডি. অধ্যয়ন কৰি আছিল। তেওঁ ভাৰত চৰকাৰৰ লোকসেৱা পৰিষদৰ পৰীক্ষা উত্তীৰ্ণ হয় আৰু মাদ্ৰাজ চিকিৎসা মহাবিদ্যালয়ৰ মহিলা আৰু শিশু চিকিৎসালয়ত নিযুক্তি লাভ কৰে। ১৯৪০ আৰু ১৯৫০ৰ দশকত চিকিৎসা পেছাত অন্তৰ্ভুক্ত মহিলা ডাক্তৰে সাধাৰণতে স্ত্ৰীৰোগ আৰু প্ৰসূতি বিভাগ লৈছিল কিন্তু ভি. শান্তায়ে বেলেগ কৰিব বিচাৰিছিল। সেয়ে তেওঁ কৰ্কট প্ৰতিষ্ঠানত যোগ দিয়ে। ইয়াৰ বাবে তেওঁৰ পৰিয়াল কেইবাজনো সদস্য দুখী হৈছিল।.
বিলকিছ এধি
জীৱনী
১৯৫১ চনত আব্দুল ছাত্তাৰ এধিয়ে এই ঔষধালয়খন প্ৰতিষ্ঠা। তাত কাম কৰা খ্ৰীষ্টান আৰু হিন্দু নাৰ্ছৰ সংখ্যা কম সময়তে হ্ৰাস পাইছিল। সেয়ে প্ৰতিষ্ঠাপক আব্দুল ছাত্তাৰ এধিয়ে বিলকিছকে ধৰি কেইবাগৰাকীমান মুছলমান পৃষ্ঠভূমিৰ নাৰ্ছক ইয়াত নিযুক্তি দিছিল।
ভি. শান্তা
কৰ্মজীৱন
প্ৰতিষ্ঠানখন ১২খন বিছনাযুক্ত এটা সৰু ঘৰত আৰম্ভ হৈছিল। অতি তাকৰীয়া সা-সৰঞ্জামেৰে আৰু মাত্ৰ দুগৰাকী চিকিৎসক তেওঁ নিজে আৰু কৃষ্ণমূৰ্তিৰ সহায়ত অতি কষ্টেৰে তেওঁলোকে প্ৰতিষ্ঠানখন চলাইছিল। তিনিবছৰ কাল সন্মানীয় সদস্য হিচাপে সেৱা আগবঢ়োৱা পিছত প্ৰতিষ্ঠানখনে তেওঁক মাহিলী ২০০ টকা বেতন আৰু প্ৰতিষ্ঠানৰ পৰিসৰতে থকাৰ ব্যৱস্থা কৰি দিছিল ১৯৫৫ চনৰ ১৩ এপ্ৰিল তাৰিখৰ পৰা তেওঁ প্ৰতিষ্ঠানৰ পৰিসৰত স্থায়ীভাৱে বসবাস কৰিবলৈ লয়।
বিলকিছ এধি
জীৱনী
তেওঁৰ ভৱিষ্যত স্বামীয়ে তেওঁৰ প্ৰতিভা চিনাক্ত কৰাৰ পিছত তেওঁক সৰু নাৰ্চিং বিভাগৰ নেতৃত্ব দিবলৈ অনুমতি প্ৰদান কৰিছিল। তেওঁ ছয় মাহৰ প্ৰশিক্ষণ কাৰ্যসূচীৰ সময়ত নিজৰ উৎসাহ আৰু আগ্ৰহ চিনাক্ত কৰিছিল আৰু এইসময়ত তেওঁ সাধাৰণ ধাইবিদ্যা আৰু স্বাস্থ্যজনিত সেৱাৰ বিষয়ে শিক্ষা লাভ কৰিছিল। বিলকিছ এধি আৰু তেওঁৰ স্বামী আব্দুল ছাত্তাৰ এধি
বিলকিছৰ ঊনৈছ বছৰ বয়সত তেওঁলোকৰ বিয়া হৈছিল । তেওঁৰ স্বামী তেওঁতকৈ ঊনৈছ বছৰ ডাঙৰ আছিল। তেওঁলোকৰ বিবাহ অনুষ্ঠানৰ ঠিক পিছতে তেওঁলোকৰ ঔষধালয়ত মূৰত আঘাত প্ৰাপ্ত এজনী যুৱতী আৱিষ্কাৰ কৰিছিল। এধিয়ে ১৯৮৯ চনত কৈছিল যে বাৰ বছৰীয়া শিশুটোৰ সংশ্লিষ্ট আত্মীয়সকলক সান্ত্বনা দিয়া বা ৰক্ত সঞ্চাৰণৰ তত্ত্বাৱধানত হেৰুওৱা সময়ৰ বাবে তেওঁ অনুশোচনা কৰা নাছিল"... সেই ছোৱালীজনী বিবাহিত আৰু সন্তানো আছে; সেয়াই সঁচাকৈয়ে গুৰুত্বপূৰ্ণ।" এধি ফাউণ্ডেশ্যনৰ অনানুষ্ঠানিক ৱেবছাইটত "এক পাৰ্থক্য সৃষ্টি কৰা আৰু চিৰদিনৰ বাবে জীৱন সলনি কৰা" শাৰীটো ব্যৱহাৰ কৰা হৈছে।
ভি. শান্তা
বঁটা আৰু সন্মান
তেওঁ আগবঢ়োৱা অৱদানৰ স্বীকৃতি স্বৰূপে বহু ৰাষ্ট্ৰীয় আৰু আন্তঃৰাষ্ট্ৰীয় বঁটা আৰু সন্মান লাভ কৰিছে। তেওঁ ভাৰতীয় চিকিৎসা বিজ্ঞান একাডেমীৰ ফেল' নিৰ্বাচিত হৈছিল। ভাৰত চৰকাৰে তেওঁক ১৯৮৬ চনত ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে। ২০০৬ চনত ভাৰত চৰকাৰে তেওঁক আকৌ ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ আৰু ২০১৬ চনত দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে।
বিলকিছ এধি
জীৱনী
এধিয়ে ঝুলা প্ৰকল্পৰ পৰিচালনাৰ দায়িত্ব গ্ৰহণ কৰিছিল। এই প্ৰকল্পৰ প্ৰথমটো ঝুলা বা দোলনা তেওঁৰ স্বামীয়ে ১৯৫২ চনত নিৰ্মাণ কৰিছিল। এই ৩০০টা দোলনা সমগ্ৰ পাকিস্তানত উপলব্ধ। ইয়াত অভিভাৱকে অবাঞ্ছিত শিশু বা ডাঙৰ-দীঘল কৰিব নোৱাৰা শিশুসকলক এৰি দিব পাৰে। তেওঁলোকে ইংৰাজী আৰু উৰ্দুত "হত্যা নকৰিব, কেঁচুৱাটোক জীয়াই থাকিবলৈ দোলনাত এৰি দিয়ক" বাৰ্তা লিখা থাকে। পৰিত্যক্ত শিশুৰ সংখ্যালঘু পৰিমাণৰ শিশু শাৰীৰিক বা মানসিক ভাৱে অক্ষম কিন্তু ৯০% ৰো অধিক শিশু ছোৱালী। এই বিকল্পটোৱে এধি ফাউণ্ডেচনৰ দ্বাৰা অবাঞ্ছিত কেঁচুৱাবোৰক দোলনাত এৰি দিয়াৰ বিকল্প প্ৰদান কৰি তেওঁলোকৰ নিজৰ পিতৃ-মাতৃৰ দ্বাৰা হত্যা কৰা মৃত কেঁচুৱাৰ সংখ্যা হ্ৰাস কৰা বুলি ধাৰণা কৰা হয়। আৰক্ষীয়ে পোৱা মৃত কেঁচুৱাবোৰক সমাধিস্থ কৰাৰ বাবেও এই প্ৰকল্প দায়বদ্ধ।
ভি. শান্তা
বঁটা আৰু সন্মান
২০০৫ চনত তেওঁ এছিয়াৰ নোবেল বঁটা বুলি খ্যাত ৰমন মেগছেছে বঁটা লাভ কৰে। তেওঁ এই বঁটা নিজৰ প্ৰতিষ্ঠানলৈ উছৰ্গিত কৰিছিল।
বিলকিছ এধি
জীৱনী
২০০৭ চনৰ জুলাই মাহত তেওঁলোকক ৰাষ্ট্ৰপতি পাৰভেজ মুছাৰফে তেওঁলোকৰ কামৰ বাবে ৰাজহুৱাভাৱে স্বীকৃতি দিছিল। লগতে তেওঁ ১,০০,০০০ টকাৰ অৱদান আগবঢ়াইছিল আৰু তেওঁ বিশেষভাৱে উল্লেখ কৰিছিল যে তেওঁলোকৰ কামে কোনো বৈষম্য নোহোৱাকৈ পাকিস্তানৰ দৰিদ্ৰ লোকসকলক সামাজিক সেৱা প্ৰদান কৰে। দম্পতীহালে দুটা কোঠাৰ এটা এপাৰ্টমেণ্টত অতি সাধাৰণ ভাবে বসবাস কৰিছিল। তেওঁলোকে বাস কৰা এপাৰ্টমেণ্টটো তেওঁলোকৰ এটা অনাথ আশ্ৰমৰ অংশ।
ভি. শান্তা
তথ্য উৎস
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:সমাজকৰ্মী শ্ৰেণী:চিকিৎসাবিদ শ্ৰেণী:পদ্মশ্ৰী বঁটা বিজয়ী শ্ৰেণী:পদ্মভূষণ বঁটা বিজয়ী শ্ৰেণী:পদ্মবিভূষণ বঁটা বিজয়ী শ্ৰেণী:ৰমন মেগছেছে বঁটা বিজয়ী
বিলকিছ এধি
বঁটা আৰু সন্মান
এধি আৰু তেওঁৰ স্বামীয়ে তেওঁলোকৰ কামৰ স্বীকৃতিস্বৰূপে কেইবাটাও ৰাষ্ট্ৰীয় আৰু আন্তঃৰাষ্ট্ৰীয় পুৰস্কাৰ লাভ কৰিছে। তেওঁ এধি ফাউণ্ডেচনৰ মুৰব্বী আৰু তেওঁৰ স্বামী আব্দুল ছাত্তাৰ এধিৰ সৈতে ১৯৮৬ চনত ৰাজহুৱা সেৱাৰ বাবে ৰমন মেগছেছে বঁটা লাভ কৰিছিল। ২০১৫ চনত তেওঁ সামাজিক ন্যায়ৰ বাবে মাদাৰ টেৰেছা স্মাৰক আন্তৰ্জাতিক বঁটা লাভ কৰে। তেওঁ পাকিস্তান চৰকাৰৰ পৰা দেশৰ তৃতীয় সৰ্বোচ্চ সন্মান 'হিলাল এ ইমতিয়াজ' লাভ কৰিছিল। সমাজহিতৈষী আৰু মানৱতাবাদী বিলকিছ এধিক 'দশকৰ সৰ্বশ্ৰেষ্ঠ ব্যক্তি' হিচাপে সন্মানিত কৰা হৈছিল।
বাহ্যিক সংযোগ
শ্ৰেণী:পাকিস্তানৰ ব্যক্তি শ্ৰেণী:জীৱিত ব্যক্তি শ্ৰেণী:সমাজকৰ্মী শ্ৰেণী:ৰমন মেগছেছে বঁটা বিজয়ী শ্ৰেণী:ধাত্ৰী
শ্ৰীমন্ত শঙ্কৰদেৱ সঙ্ঘৰ ঢকুৱাখনা অধিৱেশন (২০১৫)
শ্ৰীমন্ত শঙ্কৰদেৱ সঙ্ঘৰ (৮৪-তম) অধিৱেশন লখিমপুৰ জিলাৰ ঢকুৱাখনাত ৫ ফেব্ৰুৱাৰী, ২০১৫ তাৰিখৰপৰা ৮ ফেব্ৰুৱাৰী, ২০১৫ তাৰিখলৈ নৰহৰি আতা ক্ষেত্ৰত ঢকুৱাখনা জিলা শাখাৰ উদ্যোগত অনুষ্ঠিত হয়।
৫ ফেব্ৰুৱাৰী
ঢকুৱাখনাৰ সৰলা পথাৰত আৰম্ভ হোৱা শ্ৰীমন্ত শঙ্কৰদেৱ সঙ্ঘৰ ৮৪ সংখ্যক বাৰ্ষিক অধিৱেশন ভাগি আৰম্ভ হ্য় পুৱা প্ৰাতঃ প্ৰসঙ্গ আৰু পৰিৱেশ নিকাকৰণ কাৰ্য্যসূচীৰে। অধিৱেশনস্থলীৰ নামঘৰ মুকলি কৰে ৰমাকান্ত টাইডে। অধিৱেশনস্থলীলৈ যোৱা "মহেন্দ্ৰ কন্দলি" পথটো মুকলি কৰে লখিমপুৰ জিলাৰ উপায়ুক্ত গৌৰৱ বথ্ৰাই। তেওঁ লগতে প্ৰৱেশ পথৰ এখন তোৰণো মুকলি কৰে। ধেমাজী জিলাৰ উপায়ুক্ত অজিত বৰদলৈয়ে অধিৱেশন স্থলীৰ মূল তোৰণ ভাগি মুকলি কৰে। মূল মণ্ডপ ভাগি মুকলি কৰে অসম নাট্য সন্মিলনৰ উপ-সভাপতি ছৈয়দ নাজিম আহমেদ ডাঙৰীয়াই। তাৰ পৰৱৰ্তী কাৰ্য্যসূচী হিচাপে নাম সমাৰোহ আৰু সজাতীয় সাংস্কৃতিক সমাৰূহ অনুষ্ঠিত হ্য়। এই অনুষ্ঠানটো মুকলি কৰে বিশিষ্ট অভিনেতা নন্দ কিশোৰ মহেশ্বৰীয়ে।
ৰ'জামেণ্ড পাইক
ৰ'জামেণ্ড মেৰি এলেন পাইক (Rosamund Mary Ellen Pike) ( জানুৱাৰী ১৯৭৯) হৈছে এগৰাকী ব্ৰিটিছ অভিনেত্ৰী আৰু কথক। তেখেতৰ বঁটা-বাহনৰ তালিকাত এটা গোল্ডেন গ্লোব আৰু এটা এমি বঁটা সন্নিৱিষ্ট হৈছে। ইয়াৰোপৰি তেখেতে একাডেমী বঁটা আৰু ব্ৰিটিছ একাডেমী চলচ্চিত্ৰ বঁটাৰ বাবে মনোনয়ন লাভ কৰিছে। সম্প্ৰতি পাইকে এমাজন প্ৰাইমৰ ছিৰিজ দ্য হুইল অৱ টাইমত মোৰেইন নামৰ এটি শীৰ্ষ চৰিত্ৰ ৰূপায়ণ কৰি আছে। ছিৰিজটো একে নামৰ বহুসমাদৃত উপন্যাসৰ আধাৰত নিৰ্মিত।
২০১৪ চনত ৰ'জামেণ্ডে মনোবৈজ্ঞানিক থ্ৰিলাৰ ছবি গন গাৰ্ল (Gone Girl)ত অভিনয় কৰি বিপুল সমাদৰ আৰু স্বীকৃতি অৰ্জন কৰে। ছবিখনৰ বাবে ৰ'জামেণ্ডে একাডেমী বঁটাৰ শ্ৰেষ্ঠ অভিনেত্ৰীৰ শিতানত মনোনয়নো লাভ কৰিছিল। তেখেতে শ্ৰেষ্ঠ অভিনেত্ৰীৰ ছেটাৰ্ণ বঁটা লাভ কৰে। পৰৱৰ্তী সময়ত ৰ'জামেণ্ডে আত্মজীৱনীমূলক কথাছবি এ ইউনাইটেড কিংদম (২০১৬)ত ৰুথ উইলিয়ামছ খামাৰ শীৰ্ষ চৰিত্ৰটিত অভিনয় কৰি সমালোচকৰ প্ৰশংসাৰ পাত্ৰী হয়। ২০১৮ চনত ৰ'জামেণ্ডে আন এখন আত্মজীৱনীমূলক যুদ্ধকেন্দ্ৰিক ছবি এ প্ৰাইভেট ৱাৰত সাংবাদিক মেৰী কোলভিনৰ চৰিত্ৰটি ৰূপায়ণ কৰে চৰ্চা লাভ কৰে। ইয়াৰ বাবে ৰ'জাক শ্ৰেষ্ঠ অভিনেত্ৰীৰ গোল্ডেন গ্লোবৰ বাবে মনোনীত কৰা হয়। ২০১৯ চনত পাইকে ব্ৰিটিছ টিভি চিৰিজ ষ্টেট অৱ দ্য ইউনিয়নত আগবঢ়োৱা প্ৰদৰ্শনৰ বাবে প্ৰাইমটাইম এমি বঁটাৰ সংক্ষিপ্ত কমেডি অথবা ড্ৰামা চিৰিজত অসাধাৰণ অভিনেত্ৰী শাখাত বিজয়ী হয়। ২০২১ চনত আই কেয়াৰ এ লট নামৰ ছবিখনত মাৰ্লা গ্ৰেইছনৰ চৰিত্ৰটিত আগবঢ়োৱা অভিনয়ৰ বাবে পাইকে লাভ কৰে প্ৰথমটো গোল্ডেন গ্লব বঁটা।
প্ৰাৰম্ভিক জীৱন আৰু শিক্ষা
১৯৭৯ চনৰ লণ্ডনৰ হেমাৰস্মিথত ৰ'জামেণ্ড পাইকৰ জন্ম হয়৷ অপেৰা কণ্ঠশিল্পী কেৰোলিন ফ্ৰেণ্ড আৰু জুলিয়ান পাইকৰ তেখেত আছিল একমাত্ৰ সন্তান৷
ৰ'জামেণ্ড পাইকে ব্ৰিষ্টলৰ বেডমিণ্টন স্কুলত নামভৰ্তি কৰে৷ নেশ্যনেল য়ুথ থিয়েটাৰত ৰোমিঅ' এণ্ড জুলিয়েটৰ এখন প্ৰযোজনাত জুলিয়েটৰ চৰিত্ৰত অভিনয় কৰি থকা অৱস্থাত তেখেতক এজন এজেণ্টে দেখা পায়, যিয়ে পাছলৈ তেখেতৰ পেছাদাৰী জীৱন বিকশিত কৰাত সহায় কৰে৷
ব্যক্তিগত জীৱন
অক্সফৰ্ডত থকা কালছোৱাত ৰ'জামেণ্ডে ছাইমন উডছ নামৰ এজন যুৱকৰ লগত সম্বন্ধ গঢ়ি তোলে৷ এইটো সম্পৰ্ক দুবছৰ টিকি থাকে৷ ইয়াৰ পাছত তেখেত প্ৰযোজনা গোষ্ঠী এটাৰ পৰিচালক জ' ৰাইটৰ নৈকট্যলৈ আহে আৰু ২০০৮ চনত এই সম্পৰ্কটোৰ অৱসান ঘটে৷
২০০৯ চনৰ ডিচেম্বৰৰ পৰা,পাইক ৰবি ইউনিয়েক নামৰ এগৰাকী উদ্যোগপতি আৰু গাণিতিক গৱেষকৰ সম্বন্ধত আছে৷ তেওঁলোকৰ দুটি পুত্ৰ সন্তান৷ দুয়ো (চীনা) মাণ্ডাৰিন ভাষাত অভ্যস্ত৷
২০১৫ চনত পাইকে ওৱান কেম্পেইনে সংগ্ৰহ কৰি থকা এখন মুকলি চিঠিত হস্তাক্ষৰ কৰে৷ এই চিঠিখন লিখা হৈছিল এঞ্জেলা মৰ্কেল আৰু কোজাজনা লামিনি-জুমাক উদ্দেশ্য কৰি৷ জি-৭ আৰু আফ্ৰিকান ইউনিয়নত মুৰব্বী হিচাপে কাৰ্যনিৰ্বাহ কৰিবলৈ ওলোৱা এই দুয়োগৰাকী নেত্ৰীকে সেই চিঠিখনৰ জৰিয়তে মহিলাক অগ্ৰাধিকাৰ দিবলৈ অনুৰোধ কৰা হৈছিল৷
২০২১ চনত লুমেনেট নামৰ যোগাভ্যাসকেন্দ্ৰিক এপটোত পাইক এগৰাকী বিনিয়োগকাৰী আৰু সৃষ্টিশীল পৰিচালক হিচাপে জড়িত হয়৷
তথ্যসূত্ৰ
শ্ৰেণী: অভিনেত্ৰী শ্ৰেণী:যুক্তৰাজ্যৰ ব্যক্তি শ্ৰেণী:জীৱিত ব্যক্তি
কৱচ-কাপোৰ
কৱচ-কাপোৰ হৈছে ৰাতিটোৰ ভিতৰতে কপাহ নেওঠি,পাঁজি কাটি, সূতা কাটি ৰাতি নৌপুৱাওঁতেই বৈ কাটি উলিওৱা এক কাপোৰ বিশেষ। এনেধৰণে প্ৰস্তুত কৰা কাপোৰ পিন্ধি যুঁজলৈ গ'লে সেই যুদ্ধত জয়লাভ কৰে বুলি আহোম ৰজাসকলৰ দিনত বিশ্বাস কৰিছিল।
শ্ৰেণী:বস্ত্ৰ
অক্সফ'ৰ্ড বিশ্ববিদ্যালয়
অক্সফ'ৰ্ড বিশ্ববিদ্যালয় (University of Oxford) ইংলেণ্ডৰ অক্সফ'ৰ্ড চহৰত অৱস্থিত এখন গৱেষণাকেন্দ্ৰিক কলেজিয়েট বিশ্ববিদ্যালয়। বিশ্ববিদ্যালয়খনত ১০৯৬ চনৰ পৰাই শিক্ষাদানৰ তথ্য পোৱা যায়। ইয়াৰ ফলত এইখন ইংৰাজীভাষী দেশসমূহৰ ভিতৰত আটাইতকৈ পুৰণি বিশ্ববিদ্যালয় আৰু আজিৰ দিনলৈ নিৰৱচ্ছিন্নভাৱে সক্ৰিয় হৈ থকা পুৰণি বিশ্ববিদ্যালয়ৰ শাৰীত দ্বিতীয় স্থান পাইছে। ১১৬৭ চনৰ পৰা হেনৰি ২য়ে যেতিয়া পেৰিছ বিশ্ববিদ্যালয়ত ইংৰাজ শিক্ষাৰ্থীৰ নামভৰ্তি নিষিদ্ধ কৰিছিল, তেতিয়াৰ পৰা অক্সফ'ৰ্ড বিশ্ববিদ্যালয়ৰ দ্ৰুত বিকাশ হ'বলৈ ধৰে। ১২০৯ চনত শিক্ষাৰ্থী আৰু অক্সফ'ৰ্ডৰ বাসিন্দাৰ মাজত মতানৈক্য হোৱাত কিছু ব্যক্তি উত্তৰ-পূৱৰ কেমব্ৰিজলৈ আহি নতুন বিশ্ববিদ্যালয় এখন স্থাপন কৰিলে। এইখনেই পিছলৈ কেমব্ৰিজ বিশ্ববিদ্যালয়ৰূপে পৰিচিত হ'ল। এই দুই প্ৰাচীন বিশ্ববিদ্যালয়ক একেলগে বুজাবলৈ প্ৰায়েই 'অক্সব্ৰিজ' শব্দটো ব্যৱহাৰ কৰা হয়। অক্সফ'ৰ্ড বিশ্ববিদ্যালয়ৰ ইতিহাস আৰু প্ৰভাৱৰ বাবে ই আজিৰ দিনত বিশ্বৰ সবাতোকৈ গৰিমামণ্ডিত আৰু উচ্চমানৰ বিশ্ববিদ্যালয়বোৰৰ এখন ৰূপে পৰিগণিত হৈছে।
২০১৬ চনৰ তথ্য অনুসৰি, টাইমছ্ হায়াৰ এডুকেশ্বন ৱৰ্ল্ড ইউনিভাৰ্ছিটী ৰেংকিঙত অক্সফ'ৰ্ড বিশ্ববিদ্যালয়ে শীৰ্ষস্থান লাভ কৰিছিল। কি.এছ. আৰু ইউ.এছ. নিউজ উভয়ৰ সমীক্ষা মতে বিশ্ববিদ্যালয়খন পঞ্চম স্থানত আছিল। অক্সফ'ৰ্ডতে শিক্ষা লাভ কৰি বহুতো প্ৰসিদ্ধ লোক ওলাই গৈছে। ইয়াৰ ভিতৰত যুক্তৰাজ্যৰ ২৭ জনকৈ প্ৰধানমন্ত্ৰী আৰু গোটেই পৃথিৱীৰ বহুতো ৰাজনৈতিক নেতা আৰু চৰকাৰৰ মূৰব্বীও আছে। ২০১৮ চনলৈ সামৰি লোৱা তথ্য অনুসৰি ৬৯ গৰাকী ন'বেল বঁটাপ্ৰাপক, ৩ গৰাকী ফিল্ডছ মেডেল বিজয়ী আৰু ৬ গৰাকী টিউৰিং এৱাৰ্ড বিজয়ীয়ে এই বিশ্ববিদ্যালয়খনত অধ্যয়ন কৰিছিল, শিক্ষকতা কৰিছিল অথবা বিশ্ববিদ্যালয়খনত অতিথি সদস্যৰূপে জড়িত আছিল। বিশ্ববিদ্যালয়খনৰ পৰা ওলাই যোৱা শিক্ষাৰ্থীয়ে ১৬০ টা অলিম্পিক পদকো লাভ কৰিছে। অক্সফ'ৰ্ডৰ পৰাই বিশ্বৰ পুৰণি আন্তৰ্জাতিক বৃত্তিবোৰৰ মাজৰ অন্যতম ৰডছ্ বৃত্তি প্ৰদান কৰা হয়।
প্ৰতিষ্ঠাকাল
right|thumb|বালিয়ল কলেজ- বিশ্ববিদ্যালয়খনৰ অন্তৰ্ভুক্ত সবাতোকৈ পুৰণি কলেজবোৰৰ অন্যতম অক্সফ'ৰ্ড বিশ্ববিদ্যালয়ৰ কোনো সুনিৰ্দিষ্ট প্ৰতিষ্ঠা দিৱস নাই। অক্সফ'ৰ্ডত ১০৯৬ চনৰ পৰাই শিক্ষাদানৰ তথ্য পোৱা যায়, কিন্তু এইখন কেতিয়াৰ পৰা বিশ্ববিদ্যালয়ৰূপে পৰিগণিত হ'ল সেইটো অস্পষ্ট। ১১৬৭ চনত যেতিয়া ইংৰাজ শিক্ষাৰ্থীবোৰে পেৰিছ বিশ্ববিদ্যালয়ৰ পৰা গুচি আহিল, তেতিয়াৰ পৰা অক্সফ'ৰ্ডৰ দ্ৰুত বিকাশ হ'বলৈ ধৰিলে।
মূল চৌহদ
এই বিশ্ববিদ্যালয়খন এখন চহৰকেন্দ্ৰিক বিশ্ববিদ্যালয়, অৰ্থাৎ ইয়াৰ কোনো মূল চৌহদ নাই। তাৰ পৰিৱৰ্তে বিশ্ববিদ্যালয়খনৰ অন্তৰ্গত মহাবিদ্যালয়, বিভাগ, আৱাসগৃহ আৰু অন্যান্য সা-সুবিধাসমূহ গোটেই চহৰখনৰে কেন্দ্ৰ অঞ্চলত বিস্তৃত হৈ আছে। অধিকাংশ বিজ্ঞান বিভাগ অৱস্থিত বিজ্ঞান ক্ষেত্ৰখনৰেই এটা চৌহদৰ লগত সবাতোকৈ বেছি মিল আছে। চহৰখনৰ উত্তৰ-পশ্চিম দিশত দহ একৰজুৰি (৪ হেক্টৰ) থকা ৰেডক্লিফ অৱজাৰ্ভেটৰি কোৱাৰ্টাৰটো এতিয়া নিৰ্মীয়মাণ অৱস্থাত আছে। অক্সফ'ৰ্ডৰ অন্তৰ্গত ডাঙৰ ডাঙৰ মহাবিদ্যালয়সমূহৰ কালিও প্ৰায় সমপৰ্য্যায়ৰ।
বিশ্ববিদ্যালয়খনৰ উল্লেখযোগ্য অট্টালিকাসমূহৰ ভিতৰত ৰেডক্লিফ কেমেৰা, শ্বেলডনিয়ান থিয়েটাৰ আদিৰ নাম ল'ব পাৰি। শ্বেলডনিয়ান থিয়েটাৰটো সংগীতানুষ্ঠান, বক্তৃতানুষ্ঠান আৰু বিশ্ববিদ্যালয়ৰ আনুষ্ঠানিক কাৰ্য্যসূচীসমূহৰ বাবে ব্যৱহাৰ কৰা হয়। একজামিনেশ্বন স্কুলত পৰীক্ষা আৰু কিছু বক্তৃতাও অনুষ্ঠিত হয়। শ্বেলডনিয়ান ভৱনটো নিৰ্মাণৰ পূৰ্বে অক্সফ'ৰ্ডৰ কাৰ্য্যসূচীসমূহ দ্য ইউনিভাৰ্ছিটী চাৰ্ছ অৱ্ চে'ন্ট মেৰি দা ভাৰ্জিনত সম্পন্ন কৰা হৈছিল।
উদ্যান
thumb|শাৰদীয় বতৰত অক্সফ'ৰ্ড বোটানিকেল গাৰ্ডেনৰ দৃশ্য ৭০ একৰ (২৮ হেক্টৰ) ভূমিৰে বিশ্ববিদ্যালয়ৰ উদ্যান অঞ্চলটো চহৰখনৰ উত্তৰ-পূৱ অংশত অৱস্থিত। উদ্যানৰ কাষতে আছে কেবল কলেজ, ছমাৰভিল কলেজ আৰু লেডি মাৰ্গাৰেট হল। দিনৰ ভাগত উদ্যানবোৰ সাধাৰণ জনতাৰ দৰ্শনৰ বাবে মুকলি ৰখা হয়। উদ্যানবোৰত বাগিছা আৰু নানান তৰহৰ গছৰ উপৰি বহুতো খেলপথাৰো আছে। এইসমূহত বিশ্ববিদ্যালয়ৰ ভালেমান আনুষ্ঠানিক আৰু অনানুষ্ঠানিক কাম-কাজসমূহ চলোৱা হয়।
হাই ষ্ট্ৰিটত অৱস্থিত বোটানিকেল গাৰ্ডেনখন ইংলেণ্ডৰ সবাতোকৈ পুৰণি বোটানিকেল গাৰ্ডেন। ১.৮ হেক্টৰ (৪.৫ একৰ) আগুৰা এই গাৰ্ডেনখনত ৮০০০ৰো বেছি প্ৰজাতিৰ উদ্ভিদ পোৱা যায়।
মহাবিদ্যালয়সমূহ
অক্সফ'ৰ্ডৰ অন্তৰ্গত মহাবিদ্যালয়সমূহ হৈছে: • 12px অল ছ'লছ্
• 12px বাল্লিয়ল
• 12px ব্ৰাছিন'জ
• 12px খ্ৰিষ্ট চাৰ্ছ্
• 12px কৰ্পাছ খ্ৰিষ্টি
• 12px একজিটাৰ
• 12px গ্ৰীণ টেম্প্লেটন
• 12px হেৰিছ মানচেষ্টাৰ
• 12px হাৰ্টফ'ৰ্ড
• 12px যীশু কলেজ
• 12px কেবল
• 12px কেল্লগ
• 12px লিনাকৰ
• 12px মেগডালেন
• 12px মেন্সফিল্ড
• 12px মাৰ্টন
• 12px নিউ কলেজ
• 12px নাফিল্ড
• 12px অৰিয়েল
• 12px পেমব্ৰক
• 12px কুইন্স্
• 12px ছমাৰভিল
• 12px চে'ন্ট এন্স্
• 12px চে'ন্ট কেথেৰিন্স্
• 12px চে'ন্ট ক্ৰছ্
• 12px চে'ন্ট এডমাণ্ড হল
• 12px চে'ন্ট হিলডাছ্
• 12px চে'ন্ট হিঊজ
• 12px চে'ন্ট পিটাৰ্ছ্
• 12px ত্ৰিণিটি
• 12px ইউনিভাৰ্ছিটি
• 12px ৱাধাম
• 12px ৱৰ্ছেষ্টাৰ
স্থায়ী ব্যক্তিগত আৱাসসমূহ (পাৰ্মানেন্ট প্ৰাইভেট হল বা চমুকৈ PPH) বিভিন্ন খ্ৰীষ্টান সম্প্ৰদায়ে প্ৰতিষ্ঠা কৰিছিল। মহাবিদ্যালয় আৰু 'পিপিএইচ'সমূহৰ মাজত থকা এটা পাৰ্থক্য হৈছে - মহাবিদ্যালয়সমূহ তাত কৰ্মৰত অধ্যাপক-অধ্যাপিকাসকলে পৰিচালনা কৰে। আনহাতে 'পিপিএইচ'সমূহৰ পৰিচালনাৰ ভাৰ আংশিকভাৱে হ'লেও ইয়াৰ প্ৰতিষ্ঠাপক সম্প্ৰদায়সমূহৰ হাতত থাকে। সম্প্ৰতি অক্সফ'ৰ্ডৰ অধীনস্থ স্থায়ী ব্যক্তিগত আৱাস ছয়খন হৈছে:
• 12px ব্লেকফ্ৰায়াৰ্ছ্
• 12px কেম্পিয়ন
• 12px ৰিজেন্টছ্ পাৰ্ক
• 12px চে'ন্ট ষ্টিফেনছ্ হাউছ
উল্লেখনীয় শিক্ষাৰ্থী
অক্সফ'ৰ্ডৰ দীঘলীয়া ইতিহাসত ইয়াৰ অনেক শিক্ষাৰ্থীয়ে ('অক্স'নিয়ান' বুলি জনাজাত) বিভিন্ন ক্ষেত্ৰত উল্লেখনীয় স্থান দখল কৰিবলৈ সক্ষম হৈছে। ন'বেলৰ ৬টা শাখা মিলি সৰ্বমুঠ ৬৯ গৰাকী লোকে ন'বেল বঁটা পাইছে, যিয়ে অক্সফ'ৰ্ডত পঢ়িছিল অথবা শিক্ষাদান কৰিছিল। এজন ব্যক্তি নিম্ন স্নাতক, স্নাতক শিক্ষাৰ্থী অথবা সদস্য হিচাপে অক্সফ'ৰ্ডৰ দুই বা ততোধিক মহাবিদ্যালয়ৰ লগত জড়িত থাকিব পাৰে। অক্সফ'ৰ্ডৰ পৰা ওলাই যোৱা উল্লেখনীয় শিক্ষাৰ্থীৰ বিষয়ে অধিক জানিবলৈ এই মহাবিদ্যালয়সমূহৰ বিষয়ে তথ্য বিচৰা প্ৰয়োজন।
ৰাজনীতি
২৭ গৰাকী ব্ৰিটিছ প্ৰধানমন্ত্ৰীয়ে অক্সফ'ৰ্ডত শিক্ষাগ্ৰহণ কৰিছিল। ১০০তকৈ অধিক শিক্ষাৰ্থী ব্ৰিটিছ সংসদ 'হাউছ অৱ্ কমন্স'লৈ মনোনীত হৈছিল। ইয়াৰোপৰি আন ত্ৰিশগৰাকীতকৈ অধিক বিদেশী নেতাই অক্সফ'ৰ্ডত শিক্ষালাভ কৰিছিল।
গণিত আৰু বিজ্ঞান
অক্সফ'ৰ্ডৰ তিনিগৰাকী গণিতজ্ঞ -মাইকেল আটিয়াহ, ডেনিয়েল কুইলেন আৰু ছাইমন ড'নাল্ডছনে গণিতৰ ন'বেলৰূপে পৰিচিত ফিল্ডছ মেডেল লাভ কৰিছে। ফাৰ্মাৰ শেষ উপপাদ্য প্ৰমাণ কৰা গণিতজ্ঞ এন্দ্ৰিউ ৱাইলছে অক্সফ'ৰ্ডতে শিক্ষাগ্ৰহণ কৰিছিল। এতিয়া তেওঁ অক্সফ'ৰ্ডৰে গণিত বিভাগৰ 'ৰেজিয়াছ প্ৰফেছৰ' আৰু 'ৰয়েল চ'ছাইটি ৰিচাৰ্ছ প্ৰফেছৰ'।
এই বিশ্ববিদ্যালয়খনৰ সৈতে জড়িত ১১ গৰাকীয়ে ৰসায়ন বিজ্ঞান, ৫ গৰাকীয়ে পদাৰ্থবিজ্ঞান আৰু ১৬ গৰাকীয়ে চিকিৎসা বিজ্ঞান বিষয়ত ন'বেল বঁটা পাইছে।
ৰিচাৰ্ড ড'কিনছ্ আৰু ফ্ৰেডেৰিক ডকিন্সে অক্সফ'ৰ্ডত অধ্যয়ন কৰিছিল আৰু পিছলৈ গৱেষণাৰ বাবে পুনৰ বিশ্ববিদ্যালয়খনৰ সৈতে জড়িত হৈ পৰিছিল। ৰবাৰ্ট হুক, এডৱিন হাবল আৰু ষ্টিফেন হকিঙেও অক্সফ'ৰ্ডতে শিক্ষালাভ কৰিছিল। অক্সফ'ৰ্ডত কিছুকাল কটাই যোৱা প্ৰখ্যাত বিজ্ঞানীৰ ভিতৰত আপেক্ষিকতাবাদ তত্ত্বৰ আৱিষ্কাৰক এলবাৰ্ট আইনষ্টাইন আৰু শ্ৰুদিনঞ্জাৰ সমীকৰণৰ সংজ্ঞাৱদ্ধকাৰী আৰৱিন শ্ৰুদিনঞ্জাৰৰ নাম বিশেষভাৱে উল্লেখযোগ্য।
তথ্য সংগ্ৰহ
শ্ৰেণী:বিশ্ববিদ্যালয় শ্ৰেণী:যুক্তৰাজ্য
ক'বি স্মল্ডাৰ্ছ
প্ৰাৰম্ভিক জীৱন
কানাডাৰ ব্ৰিটিছ কলম্বিয়া ৰাজ্যৰ ভেংকুভাৰত স্মল্ডাৰ্ছৰ জন্ম হৈছিল। তেওঁৰ পিতৃ এজন ওলন্দাজ আৰু মাতৃ এগৰাকী ইংৰাজ। তেওঁৰ নামটো ডাঙৰ জেঠায়েকৰ নামেৰে ৰখা হৈছিল আৰু একে সূত্ৰেই তেওঁ "ক'বি" নামটোও লাভ কৰে।
মডেলিং আৰম্ভ কৰিলেও ক'বিয়ে সেই কামটো ভাল পোৱা নাছিল আৰু সেইবাবে অভিনয়ত ভৰি দিবলৈও তেওঁ মন কৰা নাছিল। মডেলিং বাদ দি তেওঁ সামুদ্ৰিক জীৱবিদ্যা পঢ়িবলৈ ভিক্ট'ৰিয়া বিশ্ববিদ্যালয়ত নাম লগায়। জহকালিৰ বন্ধত তেওঁ অভিনয়ৰ প্ৰশিক্ষণ লৈ সেই জগতত ভৰি থয়।
কৰ্মজীৱন
স্মল্ডাৰ্ছে প্ৰথমে অতিথি অভিনেত্ৰী হিচাপে কল্পবিজ্ঞান চিৰিজ জেৰেমায়া (Jeremiah)ত অভিনয়ৰ সুযোগ লাভ কৰে। তাৰ পিছত তেওঁ দা এল্‌ ৱৰ্ড (The L Word)-কে ধৰি কেইবাখনো চিৰিজত ভূমুকি মাৰে। এবছৰৰ বাবে সম্প্ৰচাৰিত হোৱা এবিচি-ৰ টেলিভিজন চিৰিজ ভেৰিটাছ: দা কুৱেষ্ট (Veritas: The Quest)-ত তেওঁ স্থায়ী চৰিত্ৰৰ অভিনয় কৰিবলৈ পায়।
ভেৰিটাছ বন্ধ হোৱাৰ পিছত ২০০৫ চনত স্মল্ডাৰ্ছক চিবিএছ-ৰ ধাৰাবাহিক হাউ আই মে'ট ইয়'ৰ মাদাৰ-ত সাংবাদিক ৰবিন চাৰ্বাচ্ছ্‌স্কিৰ চৰিত্ৰ বাবে বাবে চুক্তিবদ্ধ কৰা হয়। এই ধাৰাবাহিকখন ন বছৰ জুৰি চলে।
নিউ য়ৰ্কৰ মঞ্চত তেওঁ Love, Loss, and What I Wore নাটকত ২০১০ চনৰ ১০ জুনৰ পৰা ২৭ জুনলৈকে অভিনয় কৰে।
২০১২ চনৰ বোলছবি দা এভেঞ্জাৰ্ছত ক'বিয়ে মাৰিয়া হিলৰ চৰিত্ৰ ৰূপায়ণ কৰে। ২০১৩ চনত টেলিভিজন চিৰিজ মাৰ্ভেল্‌ছ এজেণ্ট্‌ছ অৱ শ্বিল্ডৰ প্ৰিমিয়াৰৰ লগতে ২০১৪ চনৰ বোলছবি কেপ্টেইন আমেৰিকা: দা ৱিণ্টাৰ চ'ল্‌জাৰত তেওঁ একে চৰিত্ৰত অভিনয় কৰে আৰু ২০১৫ চনৰ এভেঞ্জাৰ্ছ: এ'জ অৱ আল্‌ট্ৰনতো ভূমুকি মাৰিব। Whedon has suggested he had considered her for the role of Wonder Woman in his draft of the eponymous film, which did not go into production. ২০১৪ চনৰ এনিমেচন চলচ্চিত্ৰ দা লেগ' মুভিত স্মল্ডাৰ্ছে ৱ'ণ্ডাৰ ৱ'মেনৰ চৰিত্ৰত কণ্ঠদান কৰে।
২০১৩ স্মল্ডাৰ্ছে ৰোমাণ্টিক ছবি ছে'ফ হেভেনত এটা সহ-চৰিত্ৰত অভিনয় কৰে। একে বছৰৰ কমেডী ছবি ডেলিভাৰী মেনতো তেওঁ নায়িকাৰ চৰিত্ৰ ৰূপায়ণ কৰে।
ব্যক্তিগত জীৱন
২০০৯ চনৰ জানুৱাৰীত আমেৰিকান অভিনেতা টৰান কিলামৰ সৈতে স্মল্দাৰ্ছৰ বাগ্‌দান অনুষ্ঠিত হয় আৰু ২০১২ চনৰ ৮ ছেপ্টেম্বৰত তেওঁলোক বিবাহপাশত আবদ্ধ হয়। শ্বেলিন কাড' কিলাম নামৰে তেওঁলোকৰ এজনী ছোৱালী আছে। তেওঁলোকে কলিফ'ৰ্নিয়াৰ লছ এঞ্জেল্‌ছত বসবাস কৰে।
বাহ্যিক সংযোগ
শ্ৰেণী:কানাডাৰ ব্যক্তি শ্ৰেণী:হলিউড অভিনেত্ৰী
ৰিপাব্লিক টিভি
ৰিপাব্লিক টিভি (Republic TV) এক ইংৰাজী ভাষাৰ ভাৰতীয় বাতৰি চেনেল যি এআৰজি আউটলায়াৰ এছিয়ানেট নিউজৰ মালিকানাধীন। এই কোম্পানী অৰ্ণৱ গোস্বামীৰ দ্বাৰা সমৰ্থিত। এই চেনেল ৬ মে' ২০১৭ত উদ্বোধিত হ'ল।
ইতিহাস
কিন্তু ভাৰতীয় জনতা পাৰ্টীৰ নেতা তথা অভিজ্ঞ ৰাজনীতিবিদ সুব্ৰমণ্যম স্বামীয়ে তথ্য আৰু প্ৰচাৰ মন্ত্ৰ্যালয়ৰ আগত আপত্তি দৰ্শালে যে ৰিপাব্লিক নামে এম্ব্লেম্‌ছ এণ্ড নে'ম্‌ছ (প্ৰিভেন্সন অৱ ইম্প্ৰপাৰ য়ুজ) এক্ট ১৯৫০-ক উলংঘা কৰে। ফলস্বৰূপে চেনেলটোৰ নাম ৰিপাব্লিক টিভি ৰখাৰ সিদ্ধান্ত লোৱা হ'ল।
ৰিপাব্লিক টিভি এআৰজি আউটলায়াৰ মিডিয়া প্ৰাইভেট লিমিটেডৰ অংশ যিটোক মূলত: ৰাজ্যসভাৰ বিজেপি সাংসদ তথা নেচ'নেল ডেম'ক্ৰেটিক এলায়েন্সৰ কেৰালা শাখাৰ উপসভাপতি ৰাজীৱ চন্দ্ৰশেখৰণে বিত্তীয় সাহায্য আগবঢ়ায় । তেখেতে তাতে ৩০কোটি টকা বিনিয়োগ কৰিছে। আন মুখ্য বিনিয়োগকাৰীসকল হৈছে অৰ্ণৱ গোস্বামী আৰু তেওঁৰ পত্নী,শিক্ষাবিদ ৰামদাস পাই,ৰমাকান্ত পাণ্ডা যিসকলে গোস্বামীৰ আন এটা কোম্পানী এছএআৰজি মিডিয়া হোল্ডিংগ প্ৰাইভেট লিমিটেডৰ জৰিয়তে বিনিয়োগ কৰিছিল । ৰাজীৱ চন্দ্ৰশেখৰণে বিজেপিৰ লগত যুক্ত হোৱাৰ পিছত ২০১৮ৰ ৩১ মাৰ্চত সমিতিৰ পৰা পদত্যাগ কৰে|
২০০৫ চনৰ পৰা ২০১২ চনলৈ টাইমছ নাওৰ মুখ্য বিত্ত বিষয়া হিচাপে কাৰ্যনিবাহ কৰা এছ সুন্দৰমক ৰিপাব্লিক টিভিতো একেই পদ দিয়া হয় |বাকী যোগদানকাৰীসকল আছিল জ্যেষ্ঠ ঘোষক আৰু তামিল বাতৰি চেনেল থান্থাৰা টিভিৰ উপনিয়োজক সম্পাদক এছএ হৰিহৰণ ; অৱসৰপ্ৰাপ্ত সেনাবিষয়া আৰু দূৰদৰ্শন ব্যক্তিত্ব মেজৰ গৌৰৱ আৰ্য ,টাইমছ নাওৰ জন্মু কাশ্মীৰৰ পূৰ্বৰ সংবাদদাতা আদিত্যৰাজ কৌল; জেণ্টলমেন আৰু বিজনেছ বেৰণৰ লিখক আৰু প্ৰতিষ্ঠাপক সম্পাদক মিনহাজ মাৰচেণ্ট আৰু অভিনেতা অনুপম খেৰ |ৰিলায়েন্স ব্ৰ'ডকাষ্ট নেটৱৰ্কৰ মুখ্য বাণিজ্যিক বিষয়া বিকাশ খানচন্দানীক মুখ্য কাৰ্যবাহী বিষয়াৰ পদ দিয়া হয়। দ্য নিউজ মাইনুটৰ সহপ্ৰতিষ্ঠাপক চিত্ৰ সুব্ৰমণিয়ামক সম্পাদকীয় উপদেষ্টা পদত বহুওৱা হয়।
=গ্ৰহণ=
সমালোচনা
এই চেনেলটোক পক্ষপাতিত্বমূলক তথা বলপূৰ্বক মতামত প্ৰদান কৰে বুলি অভিযোগ কৰা হয়। কিছুমানে বাতৰি পৰিৱেশনৰ ধৰণটো বহুত হুলস্থূলীয়া বুলি অভিযোগ কৰে।
তথ্য সংগ্ৰহ
শ্ৰেণী:দূৰদৰ্শন কেন্দ্ৰ
গাৰ্ল পাৱাৰ
গাৰ্ল পাৱাৰ বা কিশোৰী শক্তি (Girl Power) হৈছে এক শ্লোগান যি নাৰীৰ সৱলীকৰণ, স্বাধীনতা, আত্মবিশ্বাস আৰু শক্তিক উৎসাহিত আৰু উদযাপন কৰে। শ্লোগানটোৰ আৱিষ্কাৰৰ কৃতিত্ব আমেৰিকা যুক্তৰাষ্ট্ৰৰ পাংক বেণ্ড বিকিনি কিলক দিয়া হয় যিয়ে ১৯৯১ চনত গাৰ্ল পাৱাৰ নামৰ এক সাময়িক পত্ৰিকা প্ৰকাশ কৰিছিল। ইয়াৰ পিছত ১৯৯০ ৰ দশকৰ মাজভাগত ব্ৰিটিছ কিশোৰীৰ এটা গোট, স্পাইচ গাৰ্লছএ ইয়াক মূলসুঁতিত জনপ্ৰিয় কৰি তুলিছিল।
ব্যুৎপত্তি
১৯৯০ চনত, আমেৰিকা যুক্তৰাষ্ট্ৰৰ পাংক বেণ্ড বিকিনি কিলে তেওঁলোকৰ নিজৰ স্ব-শীৰ্ষক নাৰীবাদী পত্ৰিকাৰ কাম আৰম্ভ কৰে আৰু প্ৰথমটি সংখ্যা প্ৰকাশ কৰে। এবছৰ পিছত বেণ্ডটোৱে তেওঁলোকৰ বিকিনি কিল জিনেৰ দ্বিতীয় সংখ্যাটো প্ৰকাশ কৰে, আৰু বৰ্তমান গাৰ্ল পাৱাৰ উপশীৰ্ষকৰ সৈতে এই পত্ৰিকাখন প্ৰকাশ হয়। বেণ্ডটোৰ মুখ্য গায়িকা কেথলিন হান্নাই কয় যে তেওঁলোক ব্লেক পাৱাৰ শ্লোগানৰ দ্বাৰা অনুপ্ৰাণিত হৈছিল। ৯০ ৰ দশকৰ আৰম্ভণি আৰু মধ্য ভাগত এই শব্দটো জনপ্ৰিয় হৈ পৰে। দ্য ৰোলিং ষ্টোন এনচাইক্লোপিডিয়া অফ ৰক এণ্ড ৰোলে এই পত্ৰিকা খনক শ্লোগানটোৰ সৃষ্টিৰ কৃতিত্ব দিয়ে। এই বেণ্ডটোৱে পত্ৰিকাখনৰ ডাৱৰ বিশেষ সুনাম অৰ্জন কৰিছিল। তেওঁলোকে সংগীত জগতৰ বাহিৰৰ ক্ষেত্ৰখনৰ মহিলাকো সাহসেৰে ওলাই আহি মুক্ত ভাৱে সন্মুখীন হোৱা যৌন উৎপীড়নৰ বিষয়ে কথা পাতিবলৈ আমন্ত্ৰণ জনাইছিল।
ৰায়ট গ্ৰৰৰল'ৰ বানানৰ ওপৰত ভিত্তি কৰি শব্দটি কেতিয়াবা কেতিয়াবা চমকপ্ৰদভাবে গ্ৰৰৰল পাৱাৰ বুলিও উচ্চাৰিত হয়।
স্পাইচ গাৰ্লছ
ব্ৰিটিছ পপ সংগীতৰ দল স্পাইচ গাৰ্লছে ১৯৯০ ৰ দশকৰ মাজভাগত গাৰ্লছ পাৱাৰ শ্লোগানটো মূলসুঁতিৰ চেতনালৈ আনিছিল। স্পাইচ গাৰ্লছৰ "নাৰী শক্তি"ৰ সংস্কৰণত মহিলাসকলৰ মাজত শক্তিশালী আৰু নিষ্ঠাৱান বন্ধুত্বৰ প্ৰয়োজনীয়তাৰ ওপৰত গুৰুত্ব দিয়া হৈছিল, এই দলটোৰ সশক্তিকৰণৰ বাৰ্তাই যুৱতী, কিশোৰী আৰু প্ৰাপ্তবয়স্ক মহিলাসকলক আকৰ্ষিত কৰিছিল। বিলবৰ্ড আলোচনীঅনুসৰি তেওঁলোকে প্ৰকৃত, অপ্ৰতিযোগিতামূলক নাৰী বন্ধুত্ব প্ৰদৰ্শন কৰি এইদৰে গাইছিল: "ইফ য়ু ৱানা বি মাই লাভাৰ, য়ু গটা গেট ৱিড মাই ফ্ৰেণ্ডছ। মেক ইট লাষ্ট ফৰেভাৰ, ফ্ৰেণ্ডশ্বিপ নেভাৰ এণ্ডছ।"
ধাৰণাটোৰ সংক্ষিপ্ত বিৱৰণত লেখক ৰিয়ান ডৱছনে কয়, "স্পাইচ গাৰ্লছে বৰ্তমান সময়ত সম্পূৰ্ণৰূপে অলক্ষণীয় যেন লগাকৈ গাৰ্ল পাৱাৰৰ বাবে ব্ৰিটিছ সংস্কৃতিৰ যথেষ্ট পৰিৱৰ্তন ঘটাইছিল।"
২০১৮ চনত ৰোলিং ষ্ট'নে স্পাইচ গাৰ্লছৰ ব্ৰেণ্ডৰ "গাৰ্ল পাৱাৰ"ক মিলেনিয়াল ১০০-ত স্থান দিয়ৱ, যি হৈছে ১০০ গৰাকী এনে লোক, সংগীত, সাংস্কৃতিক স্তম্ভ আৰু আন্দোলনৰ এখন তালিকা যি সহস্ৰাব্দ প্ৰজন্মক গঢ় দিছে।
সমালোচনা
ডাবলিন চিটি বিশ্ববিদ্যালয়ৰ যোগাযোগ অধ্যয়নত বি.এ.-ৰ অধ্যক্ষ ড. ডেবি গিঙে "গাৰ্ল পাৱাৰ" আদৰ্শৰ সমালোচনা কৰিছিল, আৰু ইয়াক সৰু শিশু, বিশেষকৈ কিশোৰী সকলৰ যৌনতাৰ সৈতে সম্পৰ্কিত বুলি যুক্তি প্ৰদৰ্শন কৰিছিল। নৰ্থ কেৰোলিনা ষ্টেট ইউনিভাৰ্চিটিৰ এমি মেকক্লেৰে এই ধাৰণাটোৱে কিশোৰী শক্তিৰ ওপৰত অত্যধিক আশা ৰখাৰ বিৰুদ্ধে এক শক্তিশালী ধাৰণা হিচাপে সতৰ্কতা অৱলম্বন কৰিবলৈ কয়। তেওঁ কয়, "উপভোক্তাবাদৰ ওপৰত আধাৰিত এটা আদৰ্শ কেতিয়াও বৈপ্লৱিক সামাজিক আন্দোলন হ'ব নোৱাৰে। এইটো এটা বৈপ্লৱিক আন্দোলন যেন লাগিলেও, ই বিপদজনক মিছা কথা, ইয়াক কেৱল বিক্ৰেতাই কৌশলেৰে আমাৰ ওচৰত বিক্ৰী নকৰে কিন্তু আমি প্ৰায়ে আনন্দেৰে নিজেই নিজকে বিক্ৰী কৰোঁ।" মিডিয়াই কেতিয়াবা বৰ্তমান সময়ত ছোৱালী হোৱাৰ অৰ্থ কি তাৰ এক সংকীৰ্ণ সংজ্ঞা উপস্থাপন কৰিব পাৰে। এটা সাধাৰণ উদাহৰণ হৈছে জনপ্ৰিয় পুতলা মেটেলৰ বাৰ্বি। শেহতীয়াকৈ এই পুতলাৰ বিজ্ঞাপনৰ শ্ল'গান "আই কেন বি বাৰ্বি" য়ে "কিশোৰী শক্তি"ৰ এই ধাৰণাটোক মূৰ্ত কৰি তুলিছে য'ত সৰু ছোৱালীবোৰ ডাঙৰ হ'লে তেওঁলোকে বিচৰাধৰণে যে যিকোনো হোৱা সম্ভৱ সেই সম্পৰ্কীয় এটা মত প্ৰকাশ হৈছে। যুক্তিসঙ্গতভাৱে, ইয়াত বাৰ্বিৰ প্ৰতিচ্ছবিয়ে সংকীৰ্ণতা প্ৰকাশ কৰিবও পাৰে অৰ্থাৎ ইয়াৰ এক বিকল্পও থাকিব পাৰে যাৰ সৈতে ছোৱালী এগৰাকীয়ে নিজক ভৱিষ্যতে চিনাকি দিব পাৰিব। দা গাৰ্ডিয়ানৰ হান্না জেন পাৰ্কিনচনে এই শব্দটোক "যুৱতীসকলে নিজকে নাৰীবাদী বুলি কোৱা আৰু সমতাৰ নীতিৰ বাবে থিয় দিয়াৰ বিষয়ে অধিক আত্মবিশ্বাসী অনুভৱ কৰা" বুলি সমালোচনা কৰে আৰু ইয়াক "ছোৱালী" বা "কিশোৰী" শব্দটো অন্তৰ্ভুক্ত কৰাৰ বাবে সমালোচনা কৰি কয় যে ই প্ৰাপ্তবয়স্ক মহিলাসকলকো ছোৱালী হিচাপে উপস্থাপন কৰাত উদগনি দিয়ে।
তথ্যসূত্ৰ
শ্ৰেণী:নাৰীবাদ শ্ৰেণী:শ্লোগান